
        
            
                
            
        

    
TUNEL 
Michal Valúch 

 

 

 

Prológ 



„Vy svinskí darmožráči, to už naozaj neviete prísť s niečím prínosným?“ Rozhorčene od čela veľkého obdĺžnikového stola z masívneho dreva začínal svoj prejav muž s hustými čiernymi fúzami. Bol to Pablo Escobar. Najväčší drogový barón, aký kedy žil. 

„Ak ma Američania pripravia o ďalšie lietadlo, alebo mi pobrežná stráž zabaví čo i len jedinú loď tak vás pozabíjam všetkých hijos de puta!“ Bol veľmi rozčúlený. 

Kývol smerom k dverám, kde stála jeho osobná stráž. 



Muž  s  puškou  pohotovo  otvoril  dvere  a dovnútra  vpochodoval  zavalitý  malý  chlapík.  Celý spotený, horko ťažko niesol čierne igelitové vrece. Podišiel až k Escobarovi a nechal vrece pri jeho nohách. Ten sa poň načiahol a jednou rukou ho vyložil na stôl. 

Ešte raz si pohľadom prebehol všetkých členov stretnutia a obsah vreca vysypal na stôl medzi zúčastnených. 

„Striebro,  alebo  olovo“  povedal  rázne  a postavil  sa  od  stola,  na  ktorom  sa  teraz  váľalo  päť useknutých ľudských hláv. 

Všetci  za  stolom  ostali  ako  skamenení.  Pablo  vybehol  z miestnosti  a za  nim  aj  člen  jeho osobnej  stráže.  Skrz  otvorené  dvere  sa  dostala  dovnútra  typická  horúčava  letného Kolumbijského dňa. 



Keď sa dvere zatvorili, ešte dlhú dobu ostalo v miestnosti ticho. Nakoniec začalo osadenstvo pomaly vstávať a upratovať poutínané hlavy späť do vreca. 

„Námorníci z Columbiany, nech im je zem ľahká.“   Zašomral ktosi. 

Columbiana bola loď prevážajúca kokaín popri brehoch Floridy zajatá Americkou pobrežnou strážou.  Toto  boli  hlavy  členov  posádky,  ktorým  sa  podarilo  ujsť  do  Mexika.  Neušli  však ďaleko. 



Pablo Escobar bol známy svojou krutosťou. Kto preňho dobre odviedol svoju prácu, čakala ho bohatá odmena, kto zlyhal, toho čakala smrť. 



Asi o hodinu neskôr sedel Pablo Escobar ako zvyčajne, vo svojom kresle na terase za svojím domom, pripomínajúcim skôr vojenskú pevnosť. 

„El  Padrino,  ospravedlňujem  sa,  že  vás  vyrušujem“  starší  komorník  sa  pretláča  okolo ozbrojených strážcov až k Escobarovmu kreslu. 

„Je tu mladý Phillipo, Domingov syn a chce s vami hovoriť.“  

„Ten architekt?“ Pablo Escobar mal veľmi dobrú pamäť na tváre aj mená všetkých blízkych ľudí okolo seba. Hovorilo sa, že pozná celú dedinu po mene a to aj vrátane detí. 



„Ten, Padríno,“ odpovedal mu komorník. 

„No tak ho priveď, pozrieme sa čo nám nesie.“  

Za  necelú  minútu  v  doprovode  komorníka  prichádza  mladý  muž,  asi  tridsiatnik.  Phillipo Guardiola  bol  jeden  z najšikovnejších  ľudí   mladej  Kolumbijskej  generácie,  a ako  taký  bol vybraný, aby mohol študovať na univerzite v USA. 



Školu  aj  všetky  poplatky  financovala  Kolumbijská  vláda.  S finančnou  podporou  od samotného  Escobara.    Za  jeho  pomoc  pri  rozvoji  krajiny  mu  boli  „takmer“  všetci Kolumbijčania zaviazaní a v tichosti ho podporovali. 

Pablo sa postavil a pevne podal mladému mužovi ruku na pozdrav. 

Bol o hlavu vyšší ako mládenec. 

„Vítam ťa doma, chlapče. Ako bolo v Amerike?“ Začal veľmi priateľsky. 

Bol to tvrdý, ale férový muž. 

„Nože,  poď  prejdeme  sa.“  Vzal  ho  rukou  okolo  ramien,  pritisol  k sebe  a viedol  smerom k ľavej  strane  obrovskej  terasy,  kde  sa  nachádzal  bazén.  Ostatných  nechali  niekoľko  metrov za sebou. 



Viedli spolu očividne priateľskú konverzáciu prerušovanú hlasitým Pablovým smiechom. 

Phillipo nakoniec vytiahol z príručnej taštičky priehľadný obal plný papierov. 

„El Padrino, navrhol som pre vás projekt, ktorý by vám mohol byť veľmi užitočný. Viem, že máte nemalé starosti s distribúciou produktu do Štátov. Aj teraz mi otec spomínal, že ste prišli o ďalšiu  z lodí.“  Rozprával  presvedčivo.  „Na  univerzite  som  robil  niekoľko  návrhov  a  aj poriadne náročných stavieb. Pozrite sa na toto.“  

Z obalu vytiahol niekoľko nákresov a mapu. 

„Tu,  je  mestečko  Santa  Cruz  v Mexiku.  Za  ním  je  vaše  letisko.“  Ukázal  prstom  na  mape oblasť pri hraniciach s USA. 

„Ako sa dostať cez hranice bez toho, aby vás neodhalili?“ Pablo bez slova počúval Phillipov výklad. 

Mladý muž vybral ďalší list z obalu a podal ho Pablovi priamo do ruky. 

„Tunel. To je odpoveď! Priamo z púšte za Santa Cruz, neďaleko hraníc až do Arizony v USA. 

Priamo popod zem. Všetko som to tu navrhol a vykalkuloval.“ Rukávom si zotrel pot z čela. 

Slnko pražilo priamo na nich a teplota dosahovala miestami až päťdesiatpäť stupňov. 

„Tunel  bude plne elektrifikovaný, klimatizovaný, vojde sa doň aj  nákladné auto  a hlavne to bude  úplne  bez  rizika.  Nikoho  nenapadne,  že  tovar  vozíte  priamo  do  krajiny  kilometre  za hranice. Tam už nikto nestráži.“  

Pablovi sa zažala v oku črtať iskra. 

Chvíľku sa zadumal. 

„Toto  chlapče,  ti  zabezpečí  veľký  prospech,  ak  sa  ti  to  podarí  zrealizovať. Vedz,  že  mňa  si presvedčil.“  

Podal  mu  ruku  ešte  raz  na  znak  spečatenia  dohody  a ostali  v  rozhovore  cestou  do  vnútra budovy. 

 Niekoľko desaťročí neskôr 



Keď  sonda  Messenger  v roku  2011  doletela  na  obežnú  dráhu  planéty  Merkúr  začala  ju postupne  celú  mapovať.  Už  vtedy  bolo  v  pláne  NASA  poslať  na  Merkúr  prvú  ľudskú posádku. 



Merkúr má veľmi dlhú obežnú dráhu a priblížiť sa k nemu bolo možné len keď bol najďalej od Slnka. Za dva dni bude prístupný aj posádke vesmírnej lode Yesterday, ktorá sa posledný mesiac  uberá  jeho  smerom,  aby  ho  preskúmala.  Má  nato  však  len  tri  dni,  keď  sa  Merkúr znova priblíži k Slnku. 



Pristáť  ale  aj  tak  musia  na  zatemnenej  strane,  lebo  teplota  rozpálenej  osvetlenej  strany  má stále od tristo do štyristo stupňov Celzia. Posádku lode tvoria dvaja mladí astronauti Daniel Green a Markus Woeste. Let vďaka fotónovému pohonu lode trvá zo Zeme len mesiac, zatiaľ čo prvá sonda letela k Merkúru viac ako šesť rokov, let sprevádzala hromada komplikácií. 



„Stíš  tú  hudbu,  nemôžem  sa  vôbec  sústrediť“  okríkol  Markus  Daniela  počas  poobedňajšej siesty a odložil rozčítanú knihu otvorenou stranou na príručný stolík, aby nestratil kapitolu. 

Vyskočil na nohy a vybral sa do Danielovej izby. 

Markus  pochádzal  z rodiny  nemeckých  prisťahovalcov.  V USA  boli  už  od  sedemdesiatych rokov devätnásteho storočia. 



Bol vysoký s vyholenou hlavou a širokými ramenami. Mal modré oči a husté hnedé obočie. 

Od detstva športovec, čo mu pomohlo v testoch na astronauta. 

Prebehol dlhú chodbu oproti kuchynke a bol na skok od Danielovej kajuty. 

Bez klopania vtrhol dnu. 

„Heeeej, stíš to, takto sa nedá existovať.“  

Daniel  zaregistroval  jeho  volanie  až  teraz.  Načiahol  sa  po  prehrávači  a naslepo  poklepal prstami po prednom paneli, až sa hluk utíšil a skladba sa zastavila. 

„Prepáč,“ povedal „nechal som sa uniesť, vieš ako to milujem.“ Uškrnul sa. 

Markus  to  vedel,  celý  mesiac  ako  boli  na  ceste  Daniel  dookola  počúval  soundtrack  z filmu Vlasy. Navyše poriadne nahlas. 

„Dám si od toho na chvíľu pauzu, sľubujem. Koľko máme ešte času?“  

„Myslím pol hodiny“ pozrel sa Markus na hodinky. 

„NASA očakáva týždňovú správu, dnes vysielaš ty?“  

„Ja určite nie,“ ohradil sa Daniel. „Referoval som im prelet tým meteorickým rojom minulý piatok, teraz je rad na tebe.“  

„Hej,  máš  pravdu.  Idem  si  pozrieť  letový  denník  nech  nevyzerám  len  ako  tuctový  pasažier tejto šunky.“  

Markus sa po týchto slovách otočil na päte a opustil Danielovu kajutu. 

Daniel sa vrátil späť k stolu kde si po pamäti kreslil  rodnú krajinu, Coloradské Skalité hory. 

Miloval prírodu a už sa nevedel dočkať kedy sa so synovcom a neterou zasa vyberie na výlet. 



Bol  to  nízky  špinavý  blondiak  nakrátko  ostrihaný.  Skôr  vychudnutý,  bez  väčších  stôp  po svalstve. Na ľavej strane tváre mal jazvy, ktoré sa ťahali po krku až dole pod tričko. 

Ako osemnásťročný len tak-tak prežil autonehodu, keď jeho kamarát nezvládol rýchlu jazdu na otcovom Porsche. Pre šoféra sa nehoda skončila tragicky.  Daniel prežil,  ale zostal od tej doby ako vymenený. Jazvy mu budú nadosmrti pripomínať, čo sa v ten deň stalo. 

Ešte nejakú chvíľu si fixkou vymaľovával obrázok a potom vstal od stola. 

Je čas si ísť zabehať,  pomyslel si a vydal sa smerom k športovej časti lodi. 



Yesterday bola rozdelená do deviatich hlavných častí. 

Ubytovací komplex bol rozdelený na štyri samostatné ubytovacie jednotky, ktoré pri nepriazni osudu mohli slúžiť aj ako záchranné moduly. Každý mal samostatný motor a zásoby. 

Počas tohto letu boli využité iba dve ubytovacie jednotky, keďže posádku tvorili iba Markus a Daniel.  Ďalej  tam  boli  spoločenské  priestory,  ktoré  tvorila  knižnica,  prekvapivo  veľká a rozsiahla, malá kinosála a herňa. Kuchynské priestory, kde bola hlavná zásobáreň potravín, spotrebiče  a jedáleň.  Športová  časť,  kde  boli  stacionárne  bicykle,  rôzne  posilňovacie zariadenia,  behacie  pásy,  či  boxerský  ring.  Strojovňa,  sklad,  garáž,  ozdravovňa  a riadiaca časť.  Srdce  celej  lode.  Nato  koľko  všelijakých  miestností  a vybavenia  sa  v lodi  nachádzalo bola  prekvapivo  malá  a spratná.  Všetko  malo  presne  svoje  miesto  a žiadny  kút  nebol nevyužitý. 



Zatiaľ  čo  bol  Daniel  v telocvični  a spĺňal  si  predpísanú  kvótu  pre  denný  pohyb,  Markus  sa pripravoval v riadiacej miestnosti na správu pre základňu na Zemi. 

Ešte sa snažil očami prebehnúť všetky kontrolky a ukazovatele. Za necelú minútu malo byť nadviazané spojenie. 

„Zem volá Yesterday“ ozval sa chrapľavý zvuk z reproduktoru. 

„Nemáme obraz, počujete nás?“  

„Hlási sa Yesterday, tiež nemám obraz. Hlas je zrozumiteľný“ odpovedal Markus. 

Na monitore pred ním, ktorý bol zapustený do riadiaceho panela lode bolo stále čierno. 

„Nevadí,  možno  to  nabehne  neskôr,  nemáme  čas  čakať.“  Hlas  z reproduktoru  bolo  počuť čistejšie ako na začiatku. Bolo v ňom však badať napätie. 

Markus začínal ako vždy:  

„Za posledných stošesťdesiatosem hodín sme preleteli...“  

„Počkaj Markus !“ Ozvalo sa zo Zeme. „Tu je kapitán Rudd. Máme tu anomáliu. Musíme si to prejsť skôr ako nám vypadne spojenie úplne. Keďže nemáme obraz pokúsim sa opísať čo nám posiela Messenger.“  

Sonda  neustále  lieta  po  obežnej  dráhe  Merkúru  a posiela  fotky  podľa  toho  ako  ju  práve naprogramujú. Momentálne ju využívajú, aby mohli Yesterday  naviesť na miesto pristátia. 

„Ako sa planéta pootočila ukázala nám tienistú stranu OKA.“ Oko bol  pracovný názov NASA pre najväčší  kráter planéty. Jeho zráz mal  byť  plánovaným miestom pristátia lode. 

„Ešte sme ho nikdy nevideli celý v noci. Zaujímavé je, akoby v strede oka niečo horelo.“  

„Horelo? Merkúr nemá žiadnu atmosféru.“ Začudovane odpovedal Markus. 

„To  predsa  viem,  jeho  nízka  gravitácia  neudrží  pokope  žiadne  plyny  v blízkosti  planéty, napriek tomu to vyzerá z fotiek ako požiar.“  



„Nemôže to byť skreslený obraz zvíreného prachu po dopade nejakého meteoritu na povrch?“  

„To sme si najskôr tiež mysleli Markus, ale je to tam už dva dni. Zastavili sme Messenger nad tým  miestom.  Chcem,  aby  ste  pristáli  pri  tom  mieste  a preverili  to.  Vzorky  železa  zvnútra planéty môžete odobrať aj v kráteri. Oko by nemalo byť hlbšie ako pol kilometra.“ Markus  si  robil  rýchle  útržkovité  poznámky  do  pripraveného  bloku,  ktorý  mal  položený  na riadiacom stole. 

„Je to jasné.“ Odpovedal, a čakal či má už začať s pravidelným hlásením. 

„Markus, nechcem, aby ste šli na prieskum obaja. Je to zmena plánu a aj keď len malá, chcem vás jedného mať stále v Yesterday.“  

Po krátkej odmlke sa znova ozvalo z reproduktoru. 

„Dohodnite sa medzi sebou ak to bude možné.“  

„Rozumiem.“ Odpovedal rázne. „Môžem, pokračovať?“  

„Samozrejme, ja sa zatiaľ lúčim, nechám ti tu technika.“ Povedal kapitán Rudd a odmlčal sa. 

Markus  pokračoval  v pripravenom  pravidelnom  hlásení  a obzeral  sa  z času  na  čas  po Danielovi. Mal by ho o všetkom informovať. 

Po  dvoch  dňoch  letu  bola  vesmírna  loď  Yesterday  úspešne  navedená  na  obežnú  dráhu Merkúru.  Cieľom  misie  bolo  zaviesť  vŕtaciu  sondu  čo  možno  najhlbšie  pod  povrch  planéty a vziať  vzorky  horniny.  NASA  sa  snaží  preskúmať  z čoho  je  tvorené  jadro  malej  a takmer dokonale okrúhlej planéty Merkúr. Zatiaľ o tom mohli iba špekulovať. No už po mesiaci budú môcť v laboratórnych podmienkach skúmať presné zloženie, ak všetko pôjde podľa plánu. 

„Zapínam manuálne riadenie, pripútať sa.“  

Markus pevne uchopil riadiaci knipel rakety a potlačil ho jemne dopredu. 

Loď začala postupne klesať. 



Daniel sediaci vedľa neho si práve pozapínal všetky štyri bezpečnostné pásy jeho sedačky. 

Jedným  okom  sledoval  ukazovatele  okolitých  podmienok  lode,  ale  hlavne  sústredil  svoj pohľad skrz veľké okno na miesto pristátia. To bolo ešte poriadne ďaleko pod nimi, ale videli ho celkom zreteľne. Zo stredu kráteru kam mierili stúpal hustý dym. Zvláštny pohľad. Nikto z nich nič takéto  mimo Zeme nevidel.  Z dymu  miestami vyšľahol  dlhý  plameň. Vyzeralo  to, že  oheň  je  celkom  rozsiahly.  Akoby  na  planéte  horelo  niečo  obrovské.  Keďže  celý  plášť Merkúru je z kameňa a skál pôsobí to dosť nepravdepodobne. 

V manuálnom režime navádzania, má loď podstatne zníženú rýchlosť. Ruka pilota nie je taká pevná a loď z času na čas poskočí na stranu,  akoby bola odnesená veľkou morskou vlnou pri namáhavej ceste do prístavu. 

Loď bola teraz natočená tak, že oheň bolo vidno iba z pravej strany kokpitu. 

„Viac  na  pravo.“  Snažil  sa  navigovať  Daniel,  ktorý  mal  teraz  najlepší  výhľad  na inkriminované miesto. 

„Vôbec to nezachytávam na radare a sme už blízko povrchu.“ Zašomral Markus, snažiac sa naviesť loď čo najcitlivejšie do krátera. 

„Do pekla. Aký som nervózny. Nemal som si robiť tú druhú kávu.“ Ruky sa mu celkom spotené šmýkali po knipli. 

Ozval sa hlasitý signál lode. 

“Sme sto metrov nad zemou.“  

Markus začal brzdiaci manéver. 

Blížili  sa  k miestu  pristátia  príliš  rýchlo,  takto  hrozilo,  že  by  sa  loď  poškodila  o nejakú vyčnievajúcu skalu. Treba rátať s tým, že neznámy terén môže byť plný nástrah. 

Dosadli na povrch dosť rázne, až to oboch takmer vyhodilo zo sedadiel. 

„Ešteže máme tých pásov toľko“, pousmial sa Daniel a začal sa odopínať zo sedačky. 

„Aha nato kamarát“, ukázal Markus cez bočný priezor na miesto odkiaľ vysoko nad povrch stúpal stále hustý dym. 

„Odtiaľto  to  nevyzerá  až  také  veľké,  čo  to  do  pekla  je? Až  ma  mrzí,  že výsadkom  poverili teba a ja musím ostať strážiť loď.“ Zaklamal, ale presvedčivo sa tváril ustarostene. 

„Odfotím ti to z blízka, neboj sa.“ S úsmevom odpovedal Daniel. 

Bol  z toho  skôr  vzrušený  miesto  toho,  aby  pociťoval  strach  z neznáma.  Odkedy  pri autonehode takmer prišiel o život viac sa oň už nestrachoval. 



Po  vychystaní  základného  skafandra,  naložení  vrtáku  a sondy  do  prieskumného  vozidla Daniel ešte vizuálne kontroluje stav kolies, podvozku a svetlometov. 

Po  rýchlej  obchôdzke  okolo  stroja  sadá  namáhavo  na  miesto  vodiča.  Všetky  kontrolky a monitory sa pomaly jedna po druhej  zapínajú,  on zatiaľ poctivo uzatvára dvere a znova sa prepásava. 

Vo  vozidle,  je  omnoho  menej  miesta  ako  v lodi  a tým,  že  má  na  sebe  skafander  sú  jeho pohyby veľmi negramotné. Prilbicu pokladá na jedno voľné miesto po svojej ľavici. 

Vodič  prieskumného  vozidla  sedí  v strede  pričom  sú  po  oboch  jeho  stranách  miesta  pre ďalších členov posádky. 

Daniel zapol vysielačku na golieri svojho skafandra:  

„Hej, Markus počuješ ma?“  

„Čisto a zreteľne“ zaznela odpoveď bez čakania. 

„Môžeš mi otvoriť dvere, som pripravený.“  

Po  niekoľkých  sekundách  sa  s hrmotom  začala  vyklápať  vstupná  brána  do  nákladnej  časti lode. Po otvorení vyzerala ako padací most. 

Daniel stlačil tlačidlo ŠTART na ľavej strane volantu a motor sa rozbzučal. 

Citlivo  nahmatá  páčku  vzadu  na  volante  a potiahne  ju  pomaly  k sebe.  Vozidlo  sa  pohlo.  Po rampe  sa  rozbieha  pomaličky,  no  keď  sa  všetkých  šesť  kolies  dotkne  kamenistého  povrchu Merkúra  Daniel  sa  osmelí  pridať  plyn.  Všetky  kolesá  zahrabú  na  drobných  kamienkoch a vozidlo  vyštartuje  ako  strela  najskôr  podľa  digitálnej  mapy  na  sever,  aby  sa  vyhol  veľkej vyčnievajúcej skale. Okolo nej už potom stočil volant a vydal sa na východ odkiaľ asi päťsto metrov vzdialene stúpal dym. Alebo prinajmenšom niečo tomu podobné. 

Merkúr nemá atmosféru znova si v mysli prízvukoval. 

Slnko  nebolo  vidno,  svietilo  na  odvrátenú  pologuľu  a všade  bolo  šero.  Svetlomety  boli pozapínané  všetky  na  plný  výkon,  aby  si  všimol  prípadnú  nerovnosť  vo  svojej vytýčenej ceste. Pri pohľade dohora mal úplne dokonalý výhľad na vesmír, keďže atmosféra bola veľmi riedka. Stále viac a viac sa približoval k miestu požiaru. Bol už asi len päťdesiat metrov od neho a zreteľne videl plamene ako šľahajú od povrchu planéty v dlhých jazykoch. 



No napriek tomu, že sa približoval požiar ho neobostieral, ale oheň sa akoby zmenšoval. 

Čo z pohľadu z hora vyzeralo ako obrovský dlhý horiaci pás, bolo zblízka len malé ohnisko, z ktorého šľahali plamene. 

Daniel  už  nebol  ani  desať  metrov  od  toho,  keď  zastavil  vozidlo  a motor  uviedol  do neutrálneho šetrného módu. 

Vyskočil von z vozidla na rovné nohy. Gravitácia bola veľmi nízka, ale tým, že bol skafander špeciálne  zavážený  uľahčoval  Danielovi  pohyb  po  povrchu  bez  nutnosti  skákať.  Ťarbavo prešľapoval z nohy na nohu a blížil sa k ohňu. 

„Nevidím žiadnu puklinu, nevyzerá, že by to vyvieralo zvnútra planéty.“ Markus  tiež  veľmi  netrpezlivo  sledoval  na  monitore  prenášaný  obraz  z kamery,  ktorú  mal Daniel na prilbe. 

„Pre  istotu,  tu  vŕtať  nebudem.  Ak  je  tu  pod  povrchom  nejaká  plynová  kapsa,  alebo  niečo podobné, nedopadlo by to pre mňa dobre.“  

„Súhlasím kamarát“, odpovedal Markus. 

„Neregistrujem žiadnu zvýšenú teplotu zo senzorov na tvojom obleku. Môžeš ísť bližšie?“  

„Pracujem na tom“, asi dva metre od ohňa mohol Daniel už veľmi zreteľne vidieť, že to čo horí nepochádza zvnútra planéty. 

„Je to  niečo dlhé, takmer dva metre, priemer tak tri centimetre. Celé hrboľaté, nerovné. Čo moja teplota?“   

„Stále rovnaká ako okolie, malo by to byť skôr všetko zamrznuté. Nemá tu čo horieť hovorím ti,...“  Stopol sa v reči Markus. „Akoby to niekto začal kropiť vodou.“ Plameň sa začal razom náhle zmenšovať a dym začal pritom hustnúť a ešte väčšou rýchlosťou sa valil hore. Až kým oheň úplne nezanikol. 

Dlhá, teraz červená, akoby silno rozpálená vec vyzerala ako mierne skrútený had. Pomaly sa vytrácala aj červená farba predmetu. 

Markus nestihol nič povedať,  keď Daniel odrazu podišiel k tomu a chytil to do ruky. 

„Čo to robíš?!“ vykríkol Markus. 

„Nie je to ťažké, veď si hovoril, aby som to vzal.“ Ohradil sa Daniel. 

„Nepovedal som absolútne nič“ podráždene a nervózne zareagoval Markus. 

„Beriem  to  so  sebou.  Je  to  neškodné,  chcem  si  to  pozrieť  zblízka.“  Otočil  sa  smerom k vozidlu a zasa sa pomaly snažil prehopkať z nohy na nohu tých niekoľko metrov. 

Markus ostal ako obarený, bol úplne spotený a vystrašený. 

Naopak Daniel pôsobil zo svojho jednania naozaj vyrovnane a pokojne. 

Keď  zatvoril  poriadne  dvere  kabíny,  znova  si  dal  dole  prilbicu  skafandra  a začal  si  zblízka obzerať predmet. 

„Celý  hrboľatý,  akoby  skamenené  drevo.“  Vyzeral  ním  celkom  zaujatý,  ale  v tom  akoby  si znova spomenul na účel misie. 

„Ale  vŕtať  tu  aj  tak  nebudem,  idem  aspoň  päťsto  metrov  na  sever  k okraju  OKA.“  Zahlásil a motor začal znova hlasnejšie vrčať. 

„Rozumiem,“ odpovedal  Markus a zo strachom začal  premýšľať, ako ho s tým  nevpustiť na palubu. 

Markus  celý  nervózny  už  hodnú  chvíľu  vyzeral  Danielovo  vozidlo.  Dostal  poslednú  správu pred  pätnástimi  minútami  s tým,  že  vzorky  sú  úspešne  odobraté  a mieri  späť  na  základňu. 

V hlave mu víri hromada myšlienok, ako odoprieť Danielovi vstup na loď. Pravidlá sú jasné, vzorky z jadra planéty, pre nič iné sem neprišli. 



Prečo sa toho tak bál? Sám sebe sa divil. Tak sem donesie kus nejakej ohorenej skaly, možno z meteoritu, čo na tom? Nie! S tým ho sem nepustím... 

„Dvadsať metrov od lode, otvor mi vstupnú bránu,“ ozvalo  sa z reproduktoru pri  riadiacom paneli. 

Priskočil k nemu, zhlboka sa nadýchol, aby sa mu netriasol hlas:  

„Nemôžem ťa s tou vecou vpustiť dnu, nevieme čo to je.“  

„Buď  pokojný  Markus,  pri  nakladaní  vzoriek  pri  zráze  oka  som  to  aj  tak  stratil,  vpusti  ma dnu, som tu.“  

Vo vysielačke bolo počuť v pozadí aj hlasnejšie bzučanie motora. Čo značilo väčší náklad na palube. 

Prekvapený, no z mierne ustupujúcim napätím, bez ďalších slov dal povel na otvorenie vstupu do lodi. 

Keď  vozidlo  vošlo  celé  dnu,  zatvoril  bránu  a vybral  sa  Danielovi  na  pomoc  pri  vykladaní vzoriek do nákladnej časti. 

Ako  prechádzal  okolo  Danielovho  vozidla,  na  ktorom  bola  ešte  námraza  otvorili  sa  bočné výsuvné dvere. 

„Posuň  mi  sem  ten  otočný  žeriav“  oslovil  ho  z vnútra  Daniel.  Bol  v podrepe,  ešte  stále v skafandri a pozeral sa naňho. 

Markus  sa  otočil  a silnými  rukami  pritiahol  trojnohý  žeriav  až  celkom  ku  dverám  vozidla. 

Snažil  sa  otočiť  jeho  rameno  čo  najbližšie,  aby  si  uľahčili  prácu.  V  tom  zazrel,  ten  istý zvláštny  predmet,  ktorý  bol  v plameni.  Dlhý,  vyzeral  ako  z dreva,  ako  nejaká  palica. 

Prekvapene sa pozrel na Daniela:  

„Veď si hovoril, že to nemáš so sebou.“  

„Čo? Nič také  som  nehovoril, pomôž mi, sám  to tu  nepotiahnem“ a ukázal  na asi  metrový oceľový kalich plný odvŕtaných kusov kovu zvnútra planéty. 

Vonku, mimo lode sa mu s tým vďaka veľmi nízkej gravitácii manipulovalo jednoducho. No v lodi, kde bola zabezpečená takmer rovnaká príťažlivosť ako na Zemi, by s tým bez pomoci žeriava nepohol tucet mužov. 

Keď  asi  po  štvrť  hodine  opatrnej  manipulácie  umiestnili  vyvŕtané  vzorky  skál  do  regálu v skladovom  priestore  a všetko  zabezpečili,  Markus  odtlačil  trojramenný  žeriav  späť  na miesto. 

Daniel podišiel k vozidlu a ešte skrz otvorené dvere vytiahol nájdený predmet. 

„Nie  je  to  vôbec  také  ťažké,  ako  to  vyzerá“  otočil  sa  na  Markusa  s vystretými  rukami  mu ukazoval palicu. 

„Vyskúšaj.“  



„Toho sa ja nedotknem“ ohradil sa. „Daj to najskôr do analyzátora a dovtedy do karantény.“  

„Jasne, spoľahni sa, len som ti chcel ukázať, že vyzerá naozaj ako nejaké drevo.“ Daniel po týchto slovách odniesol predmet do riadiacej časti lodi, kde sa nachádzal inkubátor na  kontrolu  prítomnosti  mikroorganizmov.  Myslel,  len  nato,  ako  zo  seba  zhodí  všetko oblečenie a dopraje si poriadne horúcu sprchu. 

Keď sa opäť stretli obaja na riadiacom mostíku lode, bol už neskorý večer. 

Markus stál pri inkubátore a čítal vytlačený list, ktorý vyšiel z prístroja po vykonaní testu. 

Daniel  vchádzal  do  miestnosti  až  keď  Markus  už  výslednú  správu  pokladal  naspäť  do tlačiarne. 

„Nič?“  

„Ano.“ Odpovedal Markus. „Nie je na tom zhola nič.“  

„To sa dalo čakať, na Merkúre nič nežije, je to holá skala bez atmosféry.“ Daniel tiež podišiel k inkubátoru, vzal správu do ruky a preletel ju očami od hora dole. „Hm, zoberiem si to domov.“  

„Hej,  môžeš  to  porezať  na  kúsky  a predať  na  E-bay  ako  vesmírny  kameň.“  Odpovedal  mu posmešne Markus. 

Ešte  niekoľko  minút  sa  spolu  zdržali  v miestnosti,  blížila  sa  polnoc  ich  nastaveného  času a pomaly sa rozišli do svojich kajút. 



„Vstaň!“ Daniel v sekunde otvoril oči a posadil sa na posteľ. 

Uf, hlas zo živého sna. Zdalo sa mu, že je doma. Že sa chystá na cestu so svojím synovcom a neterou.  Že  balí  všetky  potrebné  veci  do  batohu,  snažiac  sa  nezabudnúť  na  niečo  dôležité. 

Pozrel sa na hodinky. Bolo dve dvadsaťdva podľa hodín na digitálnom budíku, ktorý mal pri posteli. 

Idem sa aspoň napiť vody, pomyslel si. 

Z toho sna bol úplne vyčerpaný, hlava sa mu točila. Snažil sa ísť pomaly chodbou ku kuchyni pridržiavajúc sa jednou rukou steny. Keď už bol takmer v cieli, začul zvuk akoby zatvárania dverí  vo  vzdialenej  časti  lode.  Pozastavil  sa,  aby  svoj  sluch  lepšie  sústredil,  ale  už  ostalo ticho. 



Vošiel  do  kuchyne,  na  jeden  dúšok  vypil  pohár  chladnej  vody  a ostalo  mu  lepšie.  Hlava  sa prestala krútiť a nohy boli akoby pevnejšie. 



Keď vyšiel na chodbu bolo už všade ticho, ale aj tak sa rozhodol vybrať smerom odkiaľ pred chvíľou začul zvuk. Keď bol  už takmer na konci  chodby, pri  vstupe do riadiacej  miestnosti začul znova nejaký zvuk. Bol to Markusov hlas. No nedokázal identifikovať jednotlivé slová. 

Otvorili  sa pred  ním  dvere  do  riadiacej  kabíny,  kde  hneď  uvidel  stáť  Markusa  otočeného tvárou ku dverám so zamrznutým pohľadom, vyzeral strašidelne, akoby naňho už čakal. 

Markus  ostal  ticho,  ale otočil  sa  smerom  k stene  kde  stál  inkubátor. Vtom  si  Daniel  všimol ďalšiu  postavu  odetú  do  dlhého  čierneho  plášťa,  stojacu  priamo  pri  inkubátore,  na  ktorú neprítomne  hľadel  aj  Markus.  Začal  ho  napĺňať  silný  strach  až  samovoľne  cúvol  k dverám, ktoré sa zasa samé otvorili. Postava spravila niekoľko krokov smerom k nim, až mohli jasne identifikovať všetky črty jej tváre. Bol to muž, v pravej ruke zvieral ako palicu predmet, ktorý Daniel  priniesol  na  palubu  lode  z plameňov.  Bol  mladý,  vysokej  postavy  takmer  takej  ako palica, ktorú držal v ruke, mal veľké hnedé oči a krátke blonďavé vlasy. Tvár bola bez vrások, čistá  a dokonalá,  ako  tvár  dieťaťa.  Z jeho  pohľadu  sálal  pokoj  a to  oboch  mužov  trocha vnútorne uspávalo. Hodnú chvíľu si všetci hľadeli v tichosti a nemom úžase do očí. 

V tom cudzí muž prehovoril čistou zreteľnou angličtinou:  

„Kam to cestuješ Tobias?“  

Otázka bola adresovaná Danielovi, ktorého zarazila. 

Ako vie, že moje druhé meno je Tobias? Pomyslel  si. Nikde ho nepoužívam. Vo chvíľke si spomenul na mamino rozprávanie o starom otcovi, podľa ktorého dostal svoje druhé meno pri krste. Tobias. 

„Čo tu hľadáš?“ Pokračoval muž. 

Daniel  mal  úplne  zaseknutý  jazyk  v hrdle,  prebehol  pohľadom  na  Markusa,  ktorý  vyzeral stále rovnako ako kamenný stĺp. 

Nakoniec sa Daniel zmohol len na:  

„Kto ste?“  

Aj keď sa snažil v mysli nalistovať odpoveď na mužovu otázku, nič sa mu nezdalo dostatočne výpovedné. 

Muž prebehol pohľadom oboch mužov a odpovedal:  

„Ja  Som  Rafael,  jeden  zo  siedmych,  čo  sú  vždy  pripravení  predstúpiť  pred Toho,  ktorý  ma poslal.“ Jeho hlas bol tento krát hrubší a veľmi výrazný. 

Až obom mužom pri jeho znení naskakovala husacia koža na rukách. 

K slovu sa osmelil aj Markus:  

„Ako si sa sem...?“ Zastal. 

Muž stočil hlavu s pohľadom na neho, akoby urazený tým, že si dovolil prehovoriť. 

„Dnes, nastala hodina, aby ľudstvo dostalo dar uzdravenia.“ Po  týchto  slovách  muž  spravil  hlboký  nádych,  až  tak,  že  sa  mu  mohutný  plášť  rozšíril v hrudníku takmer raz tak. V tom momente vyfúkol do Danielovej a Markusovej tváre príval horúceho vzduchu vychádzajúceho z jeho pľúc. 

Oboma  mužmi  prebehla  vlna  nepoznaného  pokoja.  Oči  im  začali  rýchlo  ťažieť  a obaja popadali na zem v hlbokom spánku. 

Muž  ešte  chvíľku  stál  nad  nimi  a pozoroval  ich.  Až  kým  podopierajúc  sa  o svoju  palicu neodkráčal z miestnosti. 






5 

Keď Daniel otvoril oči, nevedel si spomenúť kde je. 

Ako  sa  posadil  a rozhľadel  okolo  seba  spomínal  si,  čo  sa  stalo.  Vedľa  neho  na  zemi  ležal spiaci  Markus.  Pozrel  sa  na  hodinky  –  bol  už  obed.  To  som  bol  v bezvedomí  desať  hodín? 

Pomyslel  si.  Či  už  to  bolo  bezvedomie,  alebo  to  bol  hlboký  spánok  cítil  sa  skvelo.  Nebol vôbec dolámaný,  aj keď noc strávil na tvrdej zemi. 



Cítil sa oddýchnutý, asi ako nikdy v živote. 

Plný energie doslova vyskočil na rovné nohy, čo vydalo tlmený zvuk. 

Markus sa začal mrviť na zemi a po chvíľke aj on otvoril oči. 

„Čo sa to stalo?“ Spýtal sa. 

„Nespomínaš si?“ Odpovedal mu Daniel. 

„Myslel som si, že je to sen. Ale prečo ináč by sme tu ležali na zemi.“ Stále sedel a vyzeral dezorientovaný. 

Daniel rýchlym krokom prešiel k inkubátoru, ktorý bol teraz už prázdny. 

„Ten predmet, je preč. Bola to palica. Čo to vlastne bolo? Rafael, hovoril si Rafael.“ Ostal sa zadumane dívať do priezoru inkubátora a mrmlal si pre seba. 

Markus sa postavil opatrne na nohy. 

„Toto by sme asi nemali dať do hlásenia.“ Odmlčal sa. „Zavrú nás do blázinca na celý život.“  

„Asi máš pravdu,“ odpovedal Daniel. „Veď sa vlastne nič nestalo a ja sa cítim priam skvelo. 

Idem si zabehať.“ Na tvári mál úsmev a priam celý žiaril. 

Vybral sa smerom po chodbe ku kajutám. 

Markus  sa  tiež  cítil  oddýchnutý,  ale  hlava  sa  mu  stále  trocha  točila.  Pociťoval  neustálu nervozitu a tlak vzadu kde sa krk spájal s lebkou. 

Akoby som spal celú noc na zemi. Pomyslel si a troška sa pousmial. Čo ak tu ten človek ešte stále  niekde  je.  Kto  to  vlastne  bol?  Vírilo  mu  mysľou  a pozorne  začal  prechádzať  všetky miestnosti a zákutia lode. 



Ako  poslednú  miestnosť  si  vybral  posilňovňu,  hneď  od  dverí  zbadal  Daniela  ako  vytrvalo cvičí na veslárskom trenažéri. 

„Nikde som ho nenašiel a prešiel som pozorne celú loď.“ Informoval Markus. 

Daniela to však akoby nezaujímalo a neprestával cvičiť. 

„Ideme im podať správu, že vzorky máme na palube?“  

„Musím si dať sprchu a niečo zjesť. Za hodinu sa môžeme stretnúť v riadiacej kabíne, ok?“ Navrhol Daniel. 

„Jasne, tiež by som niečo zjedol,“ odpovedal Markus a spoločne opustili posilňovňu. 

Daniel  sa  vybral  do  svojej  kajuty.  Cítil  sa  neskutočne  dobre.  Doslova  prekypoval  energiou a cítil  sa  ľahký  ako  pierko.  Nič  sa  mu  nevidelo  nemožné.  Namiesto  chodenia  by  najradšej utekal.  Bol  šťastný.  Len  si  nevedel  v mysli  vybaviť  čomu  by  to  mal  prisudzovať.  Akoby všetky starosti, všetky šrámy na duši odrazu zmizli a boli nadobro preč. 

Sprcha začala hučať a horúca voda vytvárala parný opar napĺňajúci postupne celú kúpeľňu. 



 Pred siedmimi rokmi Denver, štát Colorádo:  

  

 „Tomu  hovorím  nemecké  športové  autíčko.“  Daniel  Green  na  sedadle  spolujazdca  a vedľa neho, ako vodič sedel jeho najlepší priateľ už od predškolských čias Jeremy. 

 Hnali sa po výpadovke z mesta v športovom aute Jeremyho otca Porsche 911 Cabriolet. 

 Daniel sedel úplne strnulo a nohami sa zapieral o podlahu auta takmer zo všetkých síl, akoby sa snažil zabrzdiť túto rýchlu jazdu. Bol celú cestu ticho a aj keď mal Jeremyho rád neuznával takéto jeho hazardovanie na ceste. 

  



 „Nehovor mi, že sa bojíš Dan.“ Posmešne zabŕdol Jeremy. 

 „Nebojím, ale budem spokojný, až keď budem zasa doma a živý.“ Museli rozprávať nahlas až takmer kričať, aby sa rozumeli. Vzduch okolo kabrioletu svišťal so značným hlukom a zvuk motora vo vysokých otáčkach dosahoval niekedy až sto decibelov. 

 „Nerobím  to  prvýkrát,“  upokojoval  Jeremy  spolujazdca  a v šmyku  do  strany  vybral  ostrú zákrutu okolo skalného zrázu. 

 Podradil a v momente nabral znova rýchlosť. Kamene odstreľovali spod kolies. Stúpanie cesty sa  začalo  zvyšovať.  Na  dohľad  boli  Skalité  hory.  Cesta  sa  kľukatila  a jedna  prudká  zákruta nasledovala  druhú.  Jeremy  mal  auto  neustále  pod  kontrolou  a po  čase  to  Daniela  trocha upokojilo. 

  

 No  asi  po  piatich  minútach  jazdy  do  kopca  sa  blížili  k stotridsať  stupňovej  zákrute  ponad obrovskú  priepasť.  Celá  cesta  začala  byť  lemovaná  mohutnými  zvodidlami.  Auto  malo nabratú stále veľkú rýchlosť, Jeremy sa znova chcel  pokúsiť prejsť zákrutu v šmyku. Trocha ešte pridal plyn, aby auto získalo potrebnú energiu k tomuto kúsku. 

 Keď  vtom  zo  zákruty  oproti  nim  začal  vychádzať  dlhý  kamión  s návesom.  Jeho  predná  časť bola  už  na  rovnej  ceste,  pokiaľ  jeho  dlhý  náves  bol  ešte  veľkou  časťou  schovaný  v zákrute. 

 Aby sa poriadne vytočil musel zájsť takmer až do protismeru. 

 Kým si Jeremy uvedomil, že kvôli tejto prekážke v ceste sa mu šmyk nemôže podariť, neubehla ani jedna sekunda skočil  teda silno na brzdový pedál. 

 Auto sa v tej rýchlosti skôr ako začalo spomaľovať rozkolísalo zo strany na stranu. Podarilo sa mu nabehnúť na vyvýšeninu pri krajnici cesty a v momente sa začalo točiť a letieť smerom ku kamiónu. Každú štvrtú otočku sa s rachotom dotklo zeme a vždy z neho odleteli obrovské časti plechu, raz odlomené koleso, všade bolo sklo. 

 Vodič  kamiónu  zareagoval  veľmi  rýchlo  a strhol  volant  čím  sa  dostal  z dráhy  valiaceho  sa auta. Všimol si, že dvaja pasažieri v ňom sú pohadzovaní ako handrové bábky. 

 Auto minul a kým dobrzdil zastalo asi tridsať metrov za ním. 

 Ihneď vyskočil zo svojej kabíny, načiahol sa ešte po hasiaci prístroj. 

 Z auta sa už teraz valil hustý čierny dym. 

 Bežal  smerom  k nemu  až  kým  si  nevšimol  veľkých  plameňov,  ktoré  ho  začali  požierať  zo všetkých  strán.  V tom  obďaleč,  len  asi  päť  metrov  od  miesta  kde  stál  sa  zo  zeme  postavil mladý muž. 

  

 Bol  celý  dotrhaný  a krvavý  na  rukách  aj  tvári.  Do  čerta,  ten  musel  vypadnúť,  pomyslel  si vodič kamiónu. „Hej chlapče, si v poriadku?“ Chlapec sa naňho otočil, no hneď vrátil svoj pohľad  k autu,  z ktorého  vysoko  šľahali  plamene.  Rozbehol  sa  k tam,  mal  to  asi  dvadsať metrov. „Neblázni, chlapče, vráť sa, vybuchne to!“ Zakričal z celej sily šofér, no mladý muž ho vôbec nevnímal. 

  

 Šofér  bežal  späť  k autu,  kde  mal  vysielačku,  ktorou  mohol  privolať  pomoc.  Natiahol  šnúru vysielačky  von  z  kabíny  a s pohľadom  upreným  na  chlapca,  namáhavo,  trhavými  pohybmi vyprosťujúceho  svojho  kamaráta  z horiaceho  auta,  sa  snažil  nadviazať  spojenie.  V tom  sa ozval  obrovský  výbuch,  vysielačka  na  malý  moment  úplne  prestala  fungovať.  Z miesta,  kde stálo  prevrátené  auto  vyšľahol  obrovský  záblesk  a tlaková  vlna  odhodila  všetky  menšie predmety v okolí auta do diaľky. Medzi nimi bol aj chlapec. 

 Teraz ležal nehybne pri zvodidlách len tak tak, že ho neodhodilo až do priepasti. 

 Z tejto vzdialenosti sa nedalo šoférovi určiť, či je mladík ešte nažive. 

 „Halooo, tu nemocnica svätého Lukáša,“ ozvalo sa z vysielačky. 

 Chvalabohu,  povedal  si  muž  a nahlásil  nemocnici  polohu  a nehodu,  ktorej  bol  pred  pár minútami svedkom. 

  

  

Súčasnosť: 

  

Keď Daniel vyšiel zo sprchy neubehlo ani desať minút, ale zrkadlo v jeho kúpeľni bolo úplne zahmlené.  Musel  ho  niekoľko  krát  poutierať  studenou  vlhkou  handričkou,  aby  v ňom  niečo videl. Rozhodol sa, že sa oholí. 

Markus  si  zatiaľ  v kuchyni  pripravoval  jedlo.  V mikrovlnnej  rúre  sa  už  na  podnose  otáčalo kuracie  stehno  s hranolčekmi.  Takýchto  podobných  porcii  mali  plný  mraziak,  stačilo  len vybrať načo mal kto z nich práve chuť a za pár minút bolo teplé jedlo na stole. 

„Čo si dávaš?“ Spýtal sa Daniel, ktorý práve vošiel do miestnosti. 

„Kura, chceš aj ty?“  

„Nie vďaka, dám si len nejaké ovocie.“  

A začal sa hrabať v spodných šuplíkoch v jednej z chladničiek. 

„Á super,“ víťazoslávne vytiahol Daniel veľkú tašku jabĺk a položil si ju na stôl. 

Vyberal jedno jablko za druhým a jedol, kým Marcus nie celkom chutne porcioval svoje kura. 

Rozprávali sa pri tom. Keď sa najedli, vybrali sa spoločne do riadiacej miestnosti. 



„Tu je Yesterday, počujeme sa?“ Zahlásil Daniel do vysielačky. 

„Počujem vás  jasne a zreteľne, už sme čakali na správu“ z druhej strany vysielačky sa ozval kapitán Rudd. „Ako sa vám darilo, všetko v poriadku?“  

Obaja muži sa pozreli na seba. 

„Áno,  všetko  v poriadku.“  Odpovedal  Daniel  bez  váhania.  „Boli  sme  aj  s vozidlom  na povrchu,  výsadok  trval  dve  hodiny  a tridsaťpäť  minút,  podarilo  sa  nám  odobrať  vzorky z troch  rôznych  hĺbok  aj  z jadra  planéty.  Vo  všetkých  prípadoch  sa  jedná  a kovové  úlomky. 

Bližšie  informácie  nadobudneme  v pozemských  podmienkach.“  Daniel  odložil  pripravený papier, z ktorého správu čítal. 

„Aké máte osobné pocity chlapci? Ste prvý čo behali po nejakej planéte tak ďaleko od zeme. 

Markus?“  

„Áno pane?“  

„No ako sa vám to pozdávalo? Nejaké pozitívne dojmy?“ Kapitán sa skrz vysielačku snažil navodiť ležérnejšiu atmosféru a svojich podriadených pozitívne motivovať. 

„Ja som nebol vonku, pane. Daniel sa toho ujal.“ Trocha nervózne odpovedal Markus. 

Daniel zbadal, že je rad na ňom, aby sa vyjadril. Markusovu nervozitu si ani len nevšimol. 

„Bola  to  zaujímavá  skúsenosť  pane,  výhľad  z planéty  je  neskutočný.  Merkúr  je  jedna obrovská skala, cítil som sa ako doma v Coloráde.“ S úsmevom zakončil Daniel. 

„Tak sa mi to páči chlapče, nebojácnosť. Vy to dotiahnete ešte ďaleko.“ Kapitán posmeľoval Daniela.  Už  od  začiatku  výcviku  fandil  a uprednostňoval  Markusa.  Bol  to  typický  typ športovca  a pripomínal  mu  seba  samého  v mladosti. Ale  to,  že  namiesto  seba  nechal  ísť  do neznáma svojho fyzicky slabšieho kolegu, zmenilo jeho názor a preklopilo misky váh priazne na stranu Daniela. 

„A ako dopadlo skúmanie dymiacej anomálie?“ Vyzvedal kapitán. „Obrázky čo sme nafotili, vám nemôžeme poslať, spojenie nie je dostatočné na vizuálny obraz, ale videli ste tam niečo také?“  

„Videl  pane,“  odpovedal  Daniel.  Vyzeralo  to  skutočne  ako  oheň,  teplota  však  tomu nenasvedčovala. Keď som sa k tomu približoval zmenšovalo sa to až to úplne zmizlo. Bol to pravdepodobne nejaký vizuálny optický klam. Trhliny v plášti planéty som  v blízkosti nikde nevidel. Skutočne neviem.“  

„Dobre chlapče, za pokus to stálo. Dôležité je, že misia bola úspešná.“ Povedal kapitán Rudd a na chvíľu ostal ticho, akoby očakával reakciu z Danielovej strany. 

„Žiadame o povolenie k návratu.“ Po chvíli vyslovil Daniel. 

„Ale  samozrejme  chlapče  môj.  Povolenie  je  udelené,  už  sa  tešíme  ako  vás  budeme  vítať doma.“ Obaja muži si vydýchli. 

Neraz  počuli  od  kolegov,  aké  všakovaké  zmeny  sa  počas  jednej  misie  môžu  prihodiť  a ako NASA vymýšľa a rozširuje svoje požiadavky, keď sa už nachádzajú tak ďaleko od domova. 

Ale  teraz  nič.  Majú  dovolené  sa  vrátiť  a to  pôsobí  na  psychiku  oboch  astronautov  naozaj blahodárne. 

„Nastavujem kurz, súradnice 0-0 cieľ zem, Nevada, stredisko NASA.“ Povedal nahlas. 

Markus zakiaľ vkladal súradnice cieľa letu do riadiaceho počítača lode. 

„Končíme spojenie. Yesterday je offline.“ Povedal Daniel. 

„Rozumiem,“ ozvalo sa z vysielačky a potom ostalo už len ticho. 

Bol  to  presne týždeň  čo  sa vesmírna loď Yesterday  vydala na spiatočnú  cestu  na  Zem.  Pred sebou mala ešte tri týždne letu vesmírom. 

Obaja  členovia  posádky  stále  nezabúdali  na  udalosť  z pred  niekoľkých  dní,  keď  sa  stretli s neznámym  mužom  cestujúcim  medzi  nimi.  Bol  to  zvláštny  a aj  strašidelný  zážitok.  Obaja mlčali nielen pred vedením na Zemskej základni, ale ani medzi nimi odvtedy nepadlo o tom ani slovo. 



Snažili sa tváriť, že všetko je ako predtým, že ich život na lodi sa znova dostal do pôvodných koľají.  Nebola  to  však  pravda.  Daniel  doslova  prekypoval  energiou  a dobrou  náladou,  bol tvorivý,  viac  maľoval  a čítal.  Na  druhú  stranu  Markus  stále  ťažšie  a ťažšie  skrýval  svoj zhoršujúci  sa  zdravotný  stav.  Cítil  sa  slabý  a malátny.  Väčšinu  času  spal  a trpel  neustálymi migrénami. 



Danielovi  sa  aj  napriek  jeho  naliehaniu  s ponukou  o pomoc  vyhýbal.  Plnil  si  len  tie najneodkladnejšie povinnosti a aj to s veľkou námahou. Lieky od bolesti dostupné na lodi boli voči migrénam neúčinné. Daniel práve trávil ďalšie popoludnie v posilňovni na stacionárnom bicykli, keď uvidel ako predo dvermi prešla Markusova mohutná, no teraz zhrbená postava. 



Zastavil sa, zoskočil z bicykla a rozbehol sa za ním. Dobehol ho hneď na chodbe. 

„Markus, ako sa cítiš?“ V tóne jeho hlasu bola prívetivosť a ochota pomôcť. 

„Ako na umretie,“ ledva zo seba dostal Markus. 

„Mám stále horúčku a strašne ma bolí hlava. Nemám už vôbec žiadnu silu.“ A oboma rukami sa oprel o stenu po tom ako ho na ňu hodilo. 

Daniel sa po ňom hneď načiahol a podoprel ho teraz už silnejšími rukami ako mal Markus. 

Kedysi mocný a nedobytný. 

„Poviem ti, neviem čo to je,“ zo zúfalstvom v hlase začal pridržiavajúc sa Daniela. „Musel ma nakaziť ten chlap, ten votrelec.“  

„Nezmysel, boli sme pri ňom obaja, rovnaké podmienky a ja som v poriadku. Musel si niečo pokazené zjesť, to je všetko. Pár dní to ešte vyležíš a bude dobre.“ Posmeľoval ho Daniel. 

Blížili sa ku kuchyni. 

„Vtedy si  to  mal mrazené kura. Dobre si  to  pamätám.“ Pomohol mu  posadiť sa na stoličku a začal sa hrabať v mrazáku. 

„Nie, to nebude ono. Hovorím ti, necítim sa vo svojej koži už od tej noci. Ledva som sa vtedy postavil na nohy. Aj keď to ešte nebolo až také zlé. Je to určite spojené s ním.“ Daniel držal porciu mrazeného kuraťa s hranolčekmi, ktoré teraz našiel v ruke a počúval ho. 

„Aj  tak  to  hodím  na  testy.  Nemôžeme  nič  len  tak  podceniť.“  No  v duchu  sám  pochyboval o týchto tvrdeniach. Použil to skôr na zlepšenie Markusovej morálky. Sám však vedel s akou neuveriteľnou opatrnosťou sú pripravované jedlá na cestu pre astronautov. Nikto si v žiadnom prípade  nemôže  dovoliť  ohroziť  misiu  kvôli  vzniknutej  salmonele,  alebo  niečomu podobnému. 

Svoj sľub však vyplnil a hneď potom, ako podal Marcusovi pohár zažívacej sódy, sa vybral do riadiacej časti k inkubátoru. 



Blížila sa hodina, kedy mala Yesterday podať správu NASA. Ako každý týždeň aj dnes mal jeden z astronautov podať správu o tom ako prebieha misia. 

Daniel si vypisoval zo systému všetky extrémne hodnoty, teploty, tlak a anomálie, aby vedel reagovať pri možných otázkach zo základne. 

Markus zatiaľ ležal vo svojej kajute. Bol príliš slabý nato, aby sa zúčastnil vysielania. 

Yesterday už bola natoľko priblížená k Zemi, že bola veľká pravdepodobnosť nadviazania aj vizuálneho kontaktu. Daniel preto sedel priamo pred monitorom s kamerou. 

Neustále  hútal  nad  Markusovým  stavom  a trápil  sa.  Markus  už  vyskúšal  všetky  dostupné lieky,  ktoré  na  palube  boli,  ale  nič  nepomáhalo.  Jeho  stav  sa  zhoršoval  zo  dňa  na  deň.  Bol odhodlaný  celý  problém  predostrieť  NASA  a požiadať  ich  o pomoc. Aj  za  cenu,  že  by  im musel  vyrozprávať  čo  sa  stalo.  Aj  keď  si  nevedel  predstaviť,  ako  by  im  zo  zeme  mohli pomôcť. 



Posledné  minúty  pred  spojením,  ešte  kontroloval  aktuálny  stav  lode.  Rýchlosť  aj  všetky základné veličiny boli v normále. Auto pilot hnal Yesterday domov. 

„Hlási sa vesmírna loď Yesterday, počujeme sa.“  

Chvíľku bolo ticho no za moment sa ozvalo z reproduktoru na riadiacom paneli. 

„Jasne a zreteľne... Máme aj vizuálny kontakt, čo vy?“  

„Zatiaľ ideme na slepo.“ Odpovedal Daniel. 



„Daniel, tu je kapitán Rudd, kde máte Markusa chcem sa s ním rozprávať.“  

„Eeee  pane,  Markus  sa  necíti  dobre.  Ide  o nejaké  ochorenie,  neviem  to  špecifikovať.  Chcel som to s vami prebrať.“  

„Pokračujte chlapče,“ odpovedal mu kapitán. 

„Posledných  pár  dní,  myslím  odkedy  sme  sa  vybrali  smerom  nazad  k zemi  má  Markus fyzické problémy. Robil som aj testy na jedlo, ktoré naposledy jedol, všetko negatívne. Lieky, ktoré tu máme nepomáhajú, jeho horúčka sa nedarí dlhodobo znížiť a je stále slabší a slabší.“  

„Čo vy synak? Cítite tiež nejakú slabosť?“  

„Nie  pane,  a to  sme  prakticky  vystavený  rovnakým  vplyvom.  Chcel  som  vás  požiadať o radu.“  

„Chlapče,“ po krátkom rozmýšľaní odpovedal kapitán. „Ste tri týždne cesty od Zeme a to je mnoho  mnoho  kilometrov.  Pravdepodobne  vaša  imunita  prekonala  niečo  čo  Markusova  už nezvládla. Nebudeme ju však naďalej pokúšať. Ak sa chcete z tejto misie vrátiť, musí byť na palube  aspoň  jeden  človek  schopný  obsluhovať  loď. Týmto  nakazujem  prísnu  karanténu  na Markusa a jeho kajutu. Za žiadnych okolností sa už k nemu fyzicky nepribližujte. Rozumieme sa.“  

„Ale, ako...?“  

„Vydržte!“  Na  krátko  zvýšil  hlas.  „Ak  mu  bude  treba  podať  ďalšie  lieky,  jedlo,  teplú prikrývku,  použijete  droida.  Môžete  ho  naviesť  z riadiacej  miestnosti,  ale  za  žiadnych okolností sa nepribližujte k Markusovej kajute. Je to jasné?“ Ostalo chvíľku ticho. 

Danielovi prišlo Markusa veľmi ľúto. Od svojej nehody bol akoby citlivejší a smutná udalosť či osud ho vedeli oveľa rýchlejšie rozhodiť ako kedysi. 

„Áno pane, rozumel som všetkému.“  

„Výborne synak, a teraz sa správajme ako profesionáli. Ako sa darí Yesterday počas návratu na Zem. Nejaké problémy s loďou o ktorých by sme mali vedieť?“ Daniel  zdvihol  pred  oči  pripravený  papier  a podal  niekoľko  strohých  informácii.  „Vo všeobecnosti je všetko v poriadku pane.“ Ostal po správach od kapitána o karanténe smutný. 

Popravde  nečakal,  že  mu  zo  zeme  na  takúto  vzdialenosť  budú  vedieť  nejako  pomôcť,  ale dúfal. 

„Pane a pokúsite sa aspoň niečo vymyslieť čo by nám v našej situácii mohlo pomôcť?“ Daniel bral Markusov stav ako svoj vlastný problém, nie preto, že sa bál nákazy aj on sám, ale preto, že mu na ňom a na jeho utrpení záležalo. 

„Samozrejme  Daniel,  nebojte  sa.  Začneme  na  tom  hneď  teraz  pracovať,  ak  k niečomu dospejeme, dáme vám vedieť. Berieme to ako krízový stav, držte sa.“ Spojenie  sa  za  pár  sekúnd  prerušilo,  na  riadiacej  základni  NASA  bol  na  veľkom  hlavnom monitore obraz Danielovej tváre a všetci v miestnosti sa zostali v tichosti pozerať. 

Každý z nich tušil, že táto misia ako mnoho takých pred ňou bude stratená. 

 Philadelphia, Štát Pensilvánia, Univerzitná pôda 

  

 Pred šiestimi rokmi. 

  

 Markus  Woeste,  v poslednom  ročníku  na  Univerzitných  štúdiách.  Ako  vždy  mohutný,  vo výbornej kondícii sedel v kaviarni pod Aulou označenou HG a čakal na svoju objednanú kávu. 

 „Nech  sa  vám  páči,“  mladá  ryšavá  čašníčka  v typickej  kaviarenskej  zástere  pred  neho pokladá veľkú šálku s kávou. 

 Poďakuje a žmurkne na ňu ľavým okom, čo jej vyčarí na tvári úsmev. 

 Vždy sa ženám páčil. Bol to športovec, tvár mal peknú, mladistvú a bez vyrážok. Rád s nimi koketoval a motal im hlavy. 

  

 Aj  teraz  čakal  na  jednu  zo  svojich  lások.  Študentku  druhého  ročníka  práv,  krásne  dievča. 

 Hnedé a krátke vlasy, športová postava a mala tie najzelenšie oči na svete. Rada sa zabávala, lebo  pochádzala  z typického Amerického  zapadákova. Vyrastala  niekde  na  farme  so  svojimi rodičmi  a keď  sa  dostala  na  univerzitu  do  Philadephie,  bola  to  jej  vstupenka  medzi  ľudí. 

 Spoznali  sa na jednej  párty. Bolo tu  mnoho takýchto  akcií preplnených  mladými osamelými dievčatami a stačilo si len vybrať. 

 Markus  to  vedel  a počas  celého  štúdia  to  aj  bohato  využíval.  Ako  úspešný  futbalista a reprezentant univerzitného týmu sa radil medzi školské celebrity. 

 Odrazu sa za ním zjavilo očakávané dievča. Nahla sa ponad jeho pravé rameno a pobozkala ho na tvár. 

 „Ahoj láska,“ zaštebotala od radosti. 

 „Ahoj Michel, posaď sa.“ Ukázal rukou na stoličku vedľa seba. 

 Sám ju však neodsunul. 

 „Čo  si  dáš?“  A kývol  rukou  smerom  k barovému  pultu,  odkiaľ  ho  stále  jedným  okom pozorovala čašníčka. 

 „Iba vodu, prosím.“ Neustále sa hniezdila na stoličke vedľa neho očividne nervózna. 

 Hneď na nej spozoroval zmenu správania. 

 „Deje sa niečo miláčik?“ Bol si vedomý toho, že je doňho určite po uši zamilovaná, ale to ju časom prejde pomyslel si. Rozhodne to s ňou nemyslel vážne a hneď ako nadhodí nejaké reči o spoločnom bývaní, vykľučkuje. 

 „Nooo,“ začínala nesmelo, „idem práve od lekára.“  

 Do pekla pomyslel si. Je to tu, vedel som ,že sa to raz stane a nejaká takáto flundra mi bude chcieť hodiť na hlavu svoje prekliate dieťa. Vzkypela v ňom žlč a celým telom mu prešla  vlna hnevu. 

  

 V momente začal uvažovať, ako to spraví. Mal odjakživa veľký dar reči a presvedčovania. Bol známy  na  večierkoch  tým,  ako  dokáže  presvedčiť  hociktorého  cudzieho  človeka  takmer o hocičom.  Priatelia  si  robili  žarty.  Ty  s tým  choď  do  politiky,  vravievali  mu.  Argumenty a protiargumenty  mu  začali  víriť  hlavou.  Všetko  videl  jasnejšie  a obrannú  stratégiu  mal sformulovanú do niekoľkých sekúnd. 



 Začal priateľsky a pozitívne, aj keď presne vedel čo chce dosiahnuť. 

 „Si  v poriadku  drahá?“  Chytil  ju  za  ruku  a jemne  stisol.  Chcel,  aby  sa  pri  ňom  cítila v bezpečí. Zadíval sa jej do očí. 

 „Áno,  áno  všetko  je  v poriadku.“  Chvíľku  sa  zamyslela  a povedala  s  radosťou:  „no  dobre nebudem chodiť okolo horúcej kaše, som tehotná.“  

 Spravil  prekvapeného,  ale  neusmial  sa.  Zahral  na  ňu  rozmýšľajúceho,  akoby  vstrebával informáciu, ktorá ho mala prekvapiť. No pohyboval sa podľa vlastného vytýčeného scenára. 

 „Čo si myslíš, že by sme s tým mali spraviť?“ Spýtal sa jej po chvíľke aj keď odpoveď z jej jednania vedel prečítať. 

 „Chcem si ho nechať...  Vieš moja mama mala problém otehotnieť, môže to byť dedičné, ja... 

 myslela som si, že sa mi to ani nepodarí.“  

 Menší problém, ale to zvládnem, žiadna panika. Posmeľoval sa Markus v duchu. 

 „Zamýšľala si sa aj nad tým, moja drahá, ako sa cítim ja?“ Začal ísť do útoku. „Predstav si, že  teraz  budeme  mať  spolu  dieťa.  Ja  som  ešte  na  škole,  moja  kariéra  futbalistu  je  nadobro mŕtva,  a čo  tvoje  štúdia,  si  len  druháčka...      Naozaj  si  chceš  teraz  pokaziť  celý  život.“ Neprerušoval svoj prejav, „môj kamarát, keď sme ešte boli druháci, tak ako ty teraz, si tiež takto  zavaril.  Neboj  my  to  zvládneme,  vždy  ma  presviedčal.  Už  ani  neviem  ako  sa  to  volal. 

 Vieš prečo? Lebo  jeho aj  ju  po roku zo školy vyhodili,  preto!“  Zvýšil hlas, až okolo  sediaci hostia zbystrili pozornosť. Všimol si to a stíšil sa. „Ty si myslíš, že si výnimočná, že my sme nejaký  majstri  sveta?  Nikto  sa  nezvládne  starať  o dieťa  a študovať  na  plné  obrátky.  Alebo chceš, aby som prišiel o svoje štipendium, aby ma otec vydedil?“ Takmer jedným dychom na ňu sypal pripravenú záplavu argumentov. 

 „Ale,  ja  by  som  si  ho  nechala  a vychovala  sama...“  Vsunula  svoju  vetu  do  jeho  monológu slabým trasľavým hláskom, aby mu oponovala. 

 „Naozaj? A ako? Na farme, mimo civilizácie? Zabudla si čo si mi hovorila, ako si rada, že si sa odtiaľ dostala preč. Ako si cítila, že počas takéhoto života úplne cítiš ako ti odumiera jedna mozgová bunka po druhej, až sa staneš úplným dementným Sedlákom!“ Prestal na ňu v momente útočiť a začal znova priateľským tónom s nehou v hlase. 

 „Veď  si  uvedom,  že  za  to  dieťa  máme  zodpovednosť,  chceme  mu  dať  čo  si  naozaj  zaslúži. 

 A teraz nie sme nato rozhodne pripravení. Sme mladí a nezodpovední.“ Ostal chvíľku ticho. Na jeho výraze bol súcit. 

 “A  čo  ak  sa  ti  niečo  stane  počas  tehotenstva?  Keď  mala  tvoja  mamina  problémy  a ty  by  si ohrozila nielen dieťa, ale aj seba samú. Nechcem, aby si sa rozhodla hneď teraz, ale prosím, rozhodni sa zodpovedne a nevynechávaj môj názor.“  

 Objal ju a pritlačil si ju silnejšie k hrudi. 

 „Vie o tom ešte niekto?“  

 „Nie,“ odpovedala mu zo slzami v očiach. 

 „No vidíš, nechaj to na mňa a ja všetko zariadim a dohodnem. Samozrejme aj zaplatím. Taký potrat nie je vôbec zložitý zákrok. Videl som o tom hromadu dokumentov na škole. Poobede pôjdeš do nemocnice a ráno druhý deň ideš domov.“  

 Bola  ticho,  zmierená  a aj  stotožnená  s jeho  presvedčovaním.  Len  sem  tam  fňukla  a utrela  si slzu. Radosť sa jej zmenila na smútok v priebehu piatich minút. 

 Ale  sama  si  začala  uvedomovať,  že  mal  asi  pravdu.  Mala  ho  rada  a dôverovala  mu. 

 Nenapadlo jej, že by sa nato díval iba sebeckým pohľadom. 



 „Milujem ťa,“ povedal potichučky priamo do jej uška keď ju mal pritlačenú na hrudi. Bol so sebou nadmieru spokojný. 

 Tak  a konečne  som  použil  vykecávanie  aj  na  niečo  osožné  a dôležité  pomyslel  si.  Jeho  telo vyplavovalo veľký príval endorfínov. Cítil sa neporaziteľný a silnejší ako kedykoľvek predtým. 

 Ešte, že som to takto bravúrne zvládol. 

 „Aj ja ťa ľúbim,“ odpovedala mu a ešte hodnú chvíľu ostala v jeho náručí. 

  

  

Súčasnosť: 



Marcus  len  horko  ťažko  otvoril  oči.  Každý  pohyb  bol  preňho  neskutočne  namáhavý a bolestivý. Každý nádych pálil, akoby dýchal hustý štipľavý dym. 

Keď sa mu podarilo zaostriť pohľad videl nad sebou Daniela ako mu prikladá na rozpálené čelo studený ručník. 

„Len pokojne, nehýb sa.“ Povedal mu Daniel. 

Prešiel už dlhý čas ako sa Markus trápil vo svojej chorobe. 

Daniel  aj  napriek  zákazu  približovať  sa  k nemu  ho  chodieval  niekoľko  krát  za  deň kontrolovať a vymieňať mu studené obklady. 



Nikto sa to nedozvie povedal si. Svedomie mu nedalo nechať trpiaceho osamote. Bral to ako svoju povinnosť. 

Stav sa Markusovi nezlepšoval, ale ani nezhoršoval. 

Bol napojený na prístroj, ktorý Daniel po inštruktáži zo základne pred týždňom vytiahol zo skladu. 

Prístroj monitoroval Markusove srdce, ktoré bilo síce slabo, ale neprerušovane. 

Yesterday bola teraz už len jeden týždeň cesty od Zeme. 

„Vydrž  kamarát,“  posmeľoval  ho  Daniel  a navlhčeným  kusom  látky  mu  prešiel  aj  celkom vyschnuté pery. 

Pozrel sa na hodinky a odobral sa preč z miestnosti. 

Potichu, aby mu ani len najmenším podnetom nezhoršil už teraz ťažké utrpenie. 

Za štvrť hodinky vysielam, pomyslel si a pridal do kroku. 



Keď  sedel  za  riadiacim  panelom  lode,  pripravený  na  vysielanie  obrazovka  odrazu  zablikala a uvidel na nej tvár kapitána Rudda. 

„Halo, Daniel vidím vás, počujeme sa.“  

„Áno počujeme a aj ja mám konečne obraz.“  

„Skvelé,“  odpovedal  kapitán.  „Ako  sa  vodí  Markusovi?  Používate  droida,  aby  ste  k nemu dostali zásoby?“  

„Áno, pane.“ Zaklamal Daniel. „Lieky, vodu a...  to je všetko, celý posledný týždeň nepríjma žiadnu potravu.“  

„To je znepokojivé Daniel, povedali by ste, že sa jeho stav zhoršuje?“  

„Ani nie pane, vyzerá byť stabilizovaný. Srdečný tep je síce slabý, ale stály.“  

„Výborne, takže sa vám ho podarilo napojiť na prístroj?“  

„Podarilo.“  



„Skvelé,  vediete  si  dobre  chlapče,  po  prílete  vás  ihneď  nominujem  na  medailu  za  zásluhy. 

Čaká vás doživotná renta synak.“  

„Je mi cťou plniť si svoje povinnosti pane.“  

„Výborne, určite sa už tešíte na rodinu a domov. Zaslúžite si dlhé služobné voľno. Už máte plány?“  

„Pane, chcel by som zobrať svojho synovca a neter na výlet ako sme zvykli chodievať každý rok. Do skalistých hôr pane.“  

„Výborný  nápad.  Pobehať  si  po  horách  a zrelaxovať  sa  po  dlhom  putovaní  temným vesmírom. Cítite sa veľmi osamelý? Nejaké depresie?“  

„Nie, pane som v poriadku. Veľa čítam a cvičím.“  

„Tak to je môj chlapec. Čo je lepší liek na depresiu ako zdravý pohyb.“ Kapitán mal celý čas veľmi optimistický a veselý výraz. 

Snažil sa Daniela upokojiť a motivovať, aby vydržal. Vedel, že takýmto spôsobom ohrozená misia  väčšinou  dopadne  zle,  lebo  jeden  astronaut  pod  silným  tlakom  situáciu  nezvládne a spanikári. 



Danielovi sa však na kapitánove prekvapenie darilo dobre. Buď bol odolnejší ako si myslel, alebo bol dobrý herec a po prenose sa vyplakal do vankúša. 

Nech  je  to  ako  chce. Vedel,  že  po  prílete  na  Zem  si  minimálne  na  mesiac  nemôžu  dovoliť Daniela pustiť medzi ľudí. Keďže je na lodi určite nejaký druh vírusu o ktorom nevedia budú ho ako aj Markusa musieť držať v izolácii. Samozrejme nebolo v jeho záujme mladého teraz strašiť. 

„Nejaké problémy počas letu synak?“  

„Všetko je v najlepšom poriadku pane.“  

„Za dva dni budete prelietať väčším pásmom asteroidov. Ich pozíciu už teraz nahrávame do letového  programu  lode.  Nemal  by  to  byť  problém,  len  vás  o tom  informujem.  Hocikedy budete  mať  nejaké  otázky,  alebo  niečo  nepôjde  podľa  plánu  kontaktujte  nás.  Za  týždeň  sa vidíme Daniel.“  

„Ďakujem, pane. Budem nato myslieť.“ Spojenie sa po pár sekundách prerušilo. 

Kapitán Rudd v riadiacom stredisku NASA sedel pred kamerou. 

Nad ním bol obrovský monitor, kde prebiehal prenos z Yesterday. 

Ostal  ticho  sedieť  a v  mysli spracúvať  predchádzajúci  rozhovor  s mladým  Danielom Greenom. 

„Šikovný  chlapec,  to  vám  poviem  Carl.“  Otočil  sa  na  technika  sediaceho  vedľa  seba a pracujúceho na počítači. 

„To áno pane, očividne veľmi odolný človek.“   

„Hm, odolný to hej... všimli ste si ako vyzeral?“   

„Vyzeral v poriadku pane, čo myslíte?“   

„Kedysi mával cez celú tvár takú veľkú jazvu, spomínate si?“ Kapitán prstom naznačil čo myslí. 

„Áno... teraz keď to spomínate. Ale v tom prípade je zvláštne...“   

„Presne tak, je zvláštne kam tá jazva teraz zmizla.“ Prerušil ho kapitán. „On nielen, že nie je zdrvený tým čo sa deje, ale vyzerá lepšie ako pred odletom. Zaujíma ma, čo zistíme keď ho budeme mať tu.“ Zamyslene si pritom pohladkal bradu. 




8 

„Podľa riadiaceho systému som od súradnicového bodu 0,0 vzdialený päťdesiat kilometrov.“  

„Rozumiem Yesterday, udržujte rýchlosť a smer... Pozemný pristávací tím bude pripravený do troch minút.“ Odpovedal Carl Carson, technik  v príletovej zóne NASA sediaci  za  riadiacim panelom. 



Okolo neho sa to hemžilo desiatkami spolupracovníkov, technikov, inžinierov a vojakov. 

Každý bol vzrušený príletom prvej vesmírnej lode so živou posádkou z planéty Merkúr. 

Na posádku pred pristátím je uvalená prísna karanténa. Je to štandardný postup, no tento krát pod oveľa väčším dohľadom vedenia, keďže jeden člen posádky počas misie ťažko ochorel. 

V čele  „uvítacieho  výboru“  bol  kapitán  Rudd.  Marcusov  a Danielov  priamy  nadriadený. 

Človek, ktorý bol hlavou celej misie a preberal zodpovednosť. 

Pri ústach mal zavesenú malú vysielačku a neustále rozdával rozkazy. 

Požiarnické  autá  vyrážali  pozdĺž  pristávacej  dráhy  a každý  nedočkavo  vyzeral  v diaľke lietajúcu loď Yesterday. 



V priestore pre verejnosť vzdialenom asi  dvesto metrov západne od pristávacej dráhy čakala za  veľkými  presklenými  oknami  hromada  ľudí.  Od  novinárov,  televíznych  reportérov s kamerami,  nadšencov  pre  vesmírny  výskum  až  po  rodinných  príslušníkov  oboch astronautov. 



Marcusa  Woesteho  tu  čakala  jeho  priateľka  Monica  a brat  Frank.  Daniela  Greena  už  čakal synovec William a neter Emily. On štrnásťročný, sestra o rok a pol mladšia. 

Sprevádzala ich mama Edit. Danielova jediná sestra. 

V sále pre verejnosť vládol veľký ruch, fotografi sa tlačili na veľké okno, aby si spravili prvé zábery  Yesterday  a  astronautov.  Len  šikovný  William  sa  pomedzi  nich  dokázal  pretlačiť a zabezpečiť si dokonalý výhľad. Aj keď mal trocha nepohodlnú pozíciu v tlačiacom sa dave, ani  za  nič  na  svete  by  si  nenechal  ujsť  pohľad  na  jeho  uja  Daniela.  Hrdinu  vracajúceho  sa z ďalekého vesmíru. 



Ešte  keď  bol  William  maličký,  dvojročný  chlapec  otec  ich  opustil.  Ujo  Daniel  im  však dokonale nahrádzal otca a venoval jemu aj sestre takmer všetok svoj voľný čas. Okrem toho, že ich brával pravidelne na výlety, učil ich bicyklovať, jazdiť na lyžiach, rybárčiť, mali v ňom aj príklad dobrého a milujúceho muža. 

Danielova  sestra  Edit  mu  za  jeho  snahu  a dobrý  vzťah  k deťom  bola  veľmi  vďačná.  Na oplátku sa oňho starala vždy keď nebol na nejakej misii. Varila mu, prala a žehlila. Aj keď sa vedela  často  na  ňom  pobaviť  so  slovami,  že  Daniel  si  nevie  uvariť  ani  čaj,  všetko  robila s radosťou. Stále ostávali v silnom rodinnom pute ako kedysi deti, tak aj teraz v dospelosti. 

Ona  sa  však  k oknu  nehrnula,  držala  si  Emily  blízko  pri  sebe  a stála  skôr  krajom  od  toho všetkého ruchu a tlačiaceho sa davu ľudí. 

„Máme vizuálny kontakt,“ ozvalo sa vo vysielačke kapitána Rudda. 

Dlaň  si  dal  rýchlo  vo  vodorovnej  polohe  pred  oči,  aby  si  zatienil  slnečné  svetlo  a videl  do väčšej diaľky. 



Bol veľmi slnečný deň, ako býva väčšinou v Nevadskej púšti zvykom. 

Loď  sa  približovala.  Mohli  ju  už  voľným  okom  vidieť  všetci  prítomní. Všetky  fotografické aparáty v hale pre verejnosť neprestajne cvakali. 

Loď  bola  štíhla,  biela  s čiernym  pásom  uprostred  tiahnucim  sa  po  celej  dĺžke.  Mala  asi dvadsať metrov na dĺžku. Predný „zobák“ lode bol zakončený čiernym špicom. V zadnej časti boli široké turbíny, ktoré loď poháňali. Teraz už boli povypínané z bezpečnostných dôvodov a loď vlastne len plachtila až k miestu pristátia. 

Pristátie k zemi bolo  navádzané Danielom  manuálne, ale za podpory pristávacieho asistenta lode,  ktorý  automaticky  zabezpečuje  vyvažovanie  a minimalizovanie  vibrácii.  Asistent  bol riadený hlavným počítačom Yesterday. 



Keď sa zo spodnej časti lode vysunuli kolesá a zniesla sa ladne k zemi začala skupina vojakov oblečených  v bielych  nepriedušných  kombinézach  pripomínajúcich  skafandre  vytvárať dvojradový zástup. Tento zástup vojakov tvoril niečo ako uličku. 

Mal zabezpečiť, aby sa ani jednému z pasažierov Yesterday nič nestalo. Ulička bola široká asi tri metre a končila až úplne pri vstupných dverách do lode. 

Dvere zostávali stále zatvorené aj po niekoľkých minútach. 

Potom do uličky vstúpili traja muži, tiež v ochranných skafandroch. Prešli až k lodi, vstúpili do nej a po necelej minúte viedli dvaja z nich medzi sebou aj astronauta Daniela Greena. 

Len  blízko  stojací  ľudia  by  však  dokázali  zistiť, že  je  to  on.  Šiel  vzpriamene,  no  aj  napriek tomu boli lekári na blízku pripravení na všetko. Eskortovali ho takto až k budove, kde všetci zmizli. 



V okamihu  pricúvala  k dverám  lode  aj  sanitka,  vybehli  z nej  štyria  zdravotníci  tiež v skafandroch  a vyniesli  na  lôžku  očividne  v zlom  zdravotnom  stave  druhého  astronauta Markusa Wosteho. 

Veľkou rýchlosťou sa sanitka s Markusom hnala preč od miesta pristátia. 

Všetci účinkujúci sa začali rozchádzať. 

„Mami,  neuvidíme  uja  Daniela?“  Spýtala  sa  malá  Edit,  nazerajúc  zvedavo  cez  masu fotografov lepiacu sa na veľké okno. 

„Neviem, miláčik. Utekaj sa pozrieť kde je brat.“ Posmelila ju matka. 

Aj keď to ešte nevedeli, bude trvať niekoľko dní, kým sa znova stretnú. 

Daniel  strávil  svoju  prvú  noc  späť  na  zemi  pokojne.  Po  krátkej  zdravotnej  prehliadke  ho umiestnili do miestnosti, len o niečo väčšej ako bola jeho kajuta na Yesterday. Zatiaľ sa stretol len  so  zdravotníkmi,  nakrátko  s kapitánom  Ruddom.  Všetci  mali  oblečené  nepriedušné skafandre. Dotyk ľudských rúk mu už po tom dlhom čase chýbal. 

Tešil sa, ako sa zvíta so svojou neterou a synovcom. 

Dnes ma dúfam pustia domov, pomyslel si. 



Vstal  a porozhliadol  sa  po  miestnosti.  Na  bielo  vymaľovaná,  s niekoľkými  obrazmi  po stenách.  Izba  susedila  s kúpeľňou.  Mal  pri  posteli  nočný  stolík  s hodinami  a diaľkovým ovládačom.  Toho  si  deň  predtým  keď  usínal  ani  nevšimol.  Rozhliadol  sa  a uvidel  malú televíznu  obrazovku  v hornom  rohu  miestnosti.  Podišiel  ku  dverám,  ležali  pri  nich  noviny. 

Boli z prvého mája, dnešné. Skúsil kľučku na dverách. Zamknuté. 

Sadol si na posteľ otvoril noviny. 



Takže je po voľbách, pomyslel si. Ešte prebehol rýchlo očami niekoľko strán novín. Čítal si len veľké nadpisy. Položil ich na stolík a vybral sa do kúpeľne. 

Keď  sprcha  začala  striekať  do  izby  vošiel  jeden  z mladých  technikov  centra.  Pracoval v NASA, len mesiac a pol. Bol tam len na skúšku. 

Kevin Ford, prisťahovalec z Kanady, mladší ako Daniel, hnedé vlasy a rovnako štíhla postava ako  mal  on.  Sám  kapitán  Rudd  ho  poveril  zodpovedným  za  starostlivosť  o Daniela  v jeho neprítomnosti. Bol to prchký mladík, preto sa nikdy nedostával k zodpovednejším úlohám. Už viac ako hodinu mal pripravené raňajky pre Daniela. Vajíčka, slanina, chlieb a pomarančový džús. Sledoval jeho izbu skrz skrytú kameru. 

Mal na sebe tiež oblečený ochranný oblek. Chcel využiť čas podávania raňajok na dobu keď bude Daniel  v kúpeľni.  Nechcel  sa s ním stretnúť.  Sám  nevedel  prečo,  asi  sa obával  otázok, ktoré by naňho mohol mať. 



Keď Daniel vyšiel zo sprchy jedlo ho čakalo na stolíku. Narýchlo sa rozhliadol po miestnosti, či nezazrie toho kto raňajky pripravil, ale márne. 

Vrhol sa s hladom na prichystané vajíčka a slaninu. 

Prečo ma nikto nenavštívi? Zamyslel sa. 

Dobre vedel o predpísanej karanténe dvadsaťštyri hodín po prílete, ale nečakal, že ho nechajú stále takého osamoteného. 



Keď  sa  blížil  čas  obeda,  Kevin  mal  pripravený  pre  Daniela  slepačí  vývar  a dusené  mäso s hrachom a cibuľkou. Obed objednal z firemnej kantíny. 

Jedným  okom  sledoval  skrytou  kamerou  obraz  v Danielovej  izbe,  popritom  si  prezeral internetové stránky. Daniel stále len sedel na posteli a listoval si v novinách. 

Nejde do kúpeľne, na WC, nikam, pomyslel si Kevin. 

Pozrel  sa  na  tácku  s jedlom  položeným  vedľa  seba.  Pariť  sa  z nej  prestalo  už  pred  hodnou chvíľou. 



Takto to bude mať úplne studené. Aj keď sa mu do toho nechcelo, musel sa s ním stretnúť. 

Nerád  sa  vybavoval  s cudzími  ľuďmi,  a ešte  toto.  Chlap  v karanténe,  nemá  iný  kontakt  ako len  jeho.  V duchu  zaklial  nad  svojím  osudom  a začal  si  zlostne  naťahovať  nepriedušnú kombinézu. Každý jeho nádych teraz prechádzal filtrom kombinézy. 

Schytil  tácku  s jedlom  a vybral  sa  k Danielovej  izbe.  Dostal  sa  k časti  z veľkými automatickými  dverami  v niekoľkých  zástupoch  za  sebou.  Keď  boli  otvorené  jedny,  ďalšie museli  byť  zatvorené.  Boli  to  bezpečnostné  zóny,  ktoré  zabraňovali,  akýmkoľvek  vírom nachádzajúcim sa na oblečení dostať sa von z karanténnej zóny. Medzi každými dverami bola osoba ešte niekoľko sekúnd preverovaná systémom a vystriekaná horúcou parou. Preto trvalo Kevinovi niekoľko minút dostať sa do zóny či naspäť von. 

Keď  došiel  až  k Danielovým  dverám,  priložil  ku  kľučke  kartu  visiacu  na  jeho  krku  a tie  sa samé otvorili. 

Daniel od prekvapenia vyskočil na nohy a podišiel mu v ústrety. 

„Som rád, že konečne niekoho vidím priateľu.“ Hneď mu bral tácku z ruky, aby mu pomohol. 

„Poď,  prosím  poď  sa  posadiť.  Dlho  som  sa  s nikým  nezhováral.“  Rukou  mával,  aby  šiel bližšie k nemu. 

Vyzerá mladšie ako v jeho zložke, pomyslel si Kevin. 

Daniel mal čistú, mladícku tvár, bez náznakov vrások či jaziev, ktoré kedysi mával. Aj napriek ťažkým asi depresívnym podmienkam, kde ho teraz držali a čo zažil pôsobil veselo. 

Kevina  to  upokojilo  natoľko,  že  pustil  dvere,  ktoré  stále  jednou  rukou  držal  a vybral  sa  ku kreslu v miestnosti. Dvere sa samé zatvorili a zamkli. 

Daniel len odložil tácku s jedlom a ani sa ho nedotkol. Ostal zameraný len na svojho hosťa. 

Začal hneď vyzvedať:  

„Nevieš niečo o mojom synovcovi a neteri? Pýtali sa na mňa? Kedy môžem ísť domov?“ Medzi  jednotlivými  otázkami  robil  len  krátke  pauzy  a nedal  Kevinovi  možnosť  hneď odpovedať. 



Keď  stíchol,  Kevin  sa  chvíľku  ošíval  a obzeral  nepokojne  okolo  seba.  Miestnosť  bola  celá biela a vyzerala ba dokonca zapáchala ako nemocničná. 

„Viete pane, to vám neviem povedať. Ja sa tu,...    len starám, aby ste mali všetko potrebné, z poverenia kapitána Rudda.“  

„Kedy príde kapitán? Môžem ho vidieť?“  

„Dnes  má  nejaké  sedenie  vo  Washingtone,  ale  zajtra  by  tu  mal  byť.  Vašu  požiadavku  mu budem  ihneď  tlmočiť.“  Snažil  sa  mu  s pokojným  hlasom  odpovedať  Kevin.  Bol  však  nato príliš nervózny. 

„Čože? Zajtra? Ja dnes nemôžem odísť preč?“ Daniel sa troška prísnejším tónom obrátil na Kevina. 

„Moje inštrukcie, sú iba čakať do zajtra na kapitána, pane.“ Odpovedal. 

Daniel sa po týchto slovách zvalil na posteľ tak ako sedel a rukami si zakryl tvár. 

Kevinovi mu ho prišlo až ľúto. 

„Ako sa vám páčilo na Merkúre, pane?“ Snažil sa odviesť pozornosť na inú tému. 

Daniel ostal ležať. 

„Pane, ste v poriadku?“  

„Som OK,“ smutným tónom mu odpovedal Daniel a znova sa posadil. 

„Hej,  páčil  sa  mi  Merkúr.  Je  to  kus  obrovskej  skaly.  Až  mi  to  pripomínalo  moje  rodné Colorado.“ Ostal chvíľu ticho. 

„Tam,  kde  ma  teraz  nechcete  nechať  ísť.“  Zamyslel  sa  na  chvíľu.  „Môžeš  pre  mňa  niečo urobiť?“  

„Jasne pane, spoľahnite sa.“ Odpovedal odhodlane Kevin. 

„Kontaktujte  moju  sestru,  Edit  Greenovú,  v mojich  záznamoch  bude  aj  jej  telefónne  číslo. 

Mala ma tu aj z deťmi vyzdvihnúť. Určite sú tu niekde ubytovaní v hoteli v meste. Povedzte im, že ešte nemôžem odísť, aby na mňa nečakali. Stretneme sa doma.“  

„Jasne pane, to nebude problém.“  



Daniel sa postavil, akoby ho už chcel vyprevadiť z miestnosti. 

„Ok,“ postavil sa aj Kevin, „keby pre vás môžem ešte niečo urobiť, pri posteli máte tlačítko, ktorým ma privoláte.“  

„A, to som si nevšimol,“ Daniel zameral pohľad na posteľ. „Dobre vedieť, to bude užitočné. 

Keď už to spomínate, nejaké knihy by sa mi zišli, televíziu moc nepozerám. Nejakého Kinga ak zoženiete.“  

„To  by  nemal  byť  problém,  pane.“  Kevin  sa  rozlúčil  a odišiel  z miestnosti  za  pomoci odomykacej karty. 

Dvere sa po zatvorení znova hlasito zamkli. 

Vybral sa na púť po izolačných komorách s dverami, aby vyšiel z karanténnej zóny. V každej bol  ofúknutý  hustou  vlnou  horúcej  pary.  Takýto  systém  fungoval  dokonale,  čo  sa  týkalo všetkých  mikroorganizmov  či  vírusov  nachádzajúcich  sa  na  oblečení.  Všetko  dokonale zničené. Nebyť však toho, že Kevin si v tom náhlení, zobral starý ochranný oblek. Bez filtra, ktorý by zabránil, aby vdýchol  niečo z vonka. Keďže bol  nielen prchkej  povahy, ale mal aj slabú pamäť nevedel, že skrz dobre fungujúci oblek necítiť žiadny zápach. Takže by nemohol zacítiť silný dezinfekčný prostriedok v Danielovej izbe. 

To  si  však  Kevin  neuvedomoval  a po  tom  ako  stál tvárou  v  tvár  Danielovi  si  pokračoval pokojne vo svojej práci. 

Chcieť po Kevinovi Fordovi, viac ako jednu vec naraz je úplne zbytočné. 

Po  tom  ako  Daniel  požiadal  Kevina  o kontaktovanie  jeho  sestry,  chcel  aj,  aby  mu  doniesol nejakú knihu na čítanie. Toho sa však nedočkal. 

Aj keď o niekoľko hodín neskôr skúšal zvoniť tlačidlom pri posteli, nikto neprichádzal. Ležal preto v tichu a pološere na posteli. Ruky za hlavou a premýšľal nad udalosťami z posledných týždňov. Nad tým čo zažili s Marskusom počas letu. 

Rozmýšľal nad osudom jeho spolu cestovateľa. Ako sa teraz asi cíti? Je len tu niekde vedľa v miestnosti? Všetko mu to vírilo hlavou. Ostal takto až do neskorého večera kedy zaspal. 



Keď otvoril oči stál nad jeho posteľou kapitán Rudd a mlčky ho sledoval. 

Pomaly  sa  posadil  a oslovil  kapitána  oblečeného  od  hlavy  po  päty  v ochrannom  skafandri. 

Ešte mohutnejšom ako mal na sebe Kevin. 

„Už je ráno?“ Spýtal sa Daniel. 

Kapitán prikývol. 

„Čo sa deje kapitán? Prečo ma tak sledujete?“  

„Všimol si si synak , že sa tvoja tvár zmenila?“ Začal kapitán. 

Daniel ostal prekvapene pozerať a dlaňou ruky si prešiel po tvári. 

„Čo?“  

„Pozri sa,“ kapitán ukázal smerom do kúpeľne, kde bolo nad umývadlom zrkadlo. 

Daniel vstal z postele a začal sa obzerať v zrkadle. Dotýkal sa nosa, líc, stále bol prekvapený. 

„Čo sa malo zmeniť?“ 

Kapitán sa vybral k nemu. 



„Ty to nevidíš? Kde sú tvoje jazvy? Mladneš!“  

Daniel  si  až  vtedy  uvedomil  čo  tým  kapitán  myslel.  Sám  si  toho  nevšimol,  cítil  sa  dobre v posledných týždňoch, ale toto? 

„Ako to je možné?“  

„To nevieme chlapče,“ odpovedal kapitán. „Skúmame teba aj Marcusa. Nevykazujete žiadnu formu infekcie. Nikde sme nenašli žiadnu baktériu, ale Marcus je na tom zle. Naopak ty...“ Zostal zarazený. 

„Musím, ťa varovať Daniel. Podľa lekárov, je veľká pravdepodobnosť, že nákaza sa prejaví každým  dňom  aj  na  tebe.  Nepoznáme  o čo  ide,  ale  inkubačná  doba  môže  byť  aj  niekoľko týždňov či mesiacov.“ Zostal ticho. „Máš právo to vedieť. Marcus dnes nad ránom zomrel.“ Pozrel sa do zeme. 

Danielovi vyhŕkla slza. 

„Chudák, ako sa trápil.“ Povedal. 

„Daniel,  k Marcusovi  sme  zavolali  miestneho  kňaza. Aby  mu  dal  posledné  pomazanie  pred smrťou, keď sme už vedeli, že je na tom naozaj zle. Už bohužiaľ nebol pri vedomí. No otec Dominik je stálu tu u nás. Chceš sa s ním stretnúť aj ty? Možno sa porozprávať?“  

„To je dobrý nápad kapitán, rád sa s niekým pozhováram.“  

„Výborne pošlem ho sem. A zoženiem niekoho kto ti prinesie raňajky. Ten babrák Kevin sa dnes vôbec neukázal v práci.“  

Daniel ostal sedieť na posteli takmer bez pohybu a so smutným výrazom na tvári.  Bolo mu ľúto  Marcusa, bolo mu  ľúto  seba, bolo  mu  ľúto  všetkých tých peňazí  na mizerný  vesmírny program, ktorý neprináša nič užitočné. 

Za krátku chvíľu vstúpil do miestnosti mladík. Tiež asi jeden z tých čo brigádovali v NASA, aby si to mohli neskôr napísať do životopisu. Bol zavalitej postavy a niesol tácku s raňajkami, nejaké  ovocie,  džús,  jogurt.  Nič  viac.  Za  ním  cez  dvere  vkĺzol  stodeväťdesiat  centimetrov vysoký a veľmi chudý muž. Asi päťdesiatnik. Cez ochranný skafander mu bolo jasne vidieť vyrysované lícne kosti. Z jeho očí však sálal pokoj. 

Bol to otec Dominik Canton. 

Mladík po tom ako umiestnil tácku na stôl k posteli odišiel z miestnosti a nechal oboch mužov osamote. 



Otec  Dominik  si  sadol  na  kreslo  k Danielovej  posteli  a ostal  v tichosti  sedieť.  Príručnú ošúchanú čiernu tašku, ktorú so sebou priniesol pod pazuchou oprel k nohám kresla. 

Nevyrušoval Danielove rozjímanie a len čakal kým sa on ozve prvý. 

Keď Daniel zodvihol hlavu, vystrel ruku a podal ju na pozdrav otcovi. 

„Som Daniel,“ predstavil sa. 

„Ja som Dominik, teší ma.“ Starší pán sa usmial. 

Daniela to upokojilo. 

„Chceš sa so mnou rozprávať, alebo si len v tichosti posedíme?“ Daniel chvíľu neodpovedal na otázku. 

„Ako viete otče,...      ...môj priateľ Marcus dnes zomrel.“ Dostával  tieto  slová len  ťažko skrz pery. Akoby  len s posledných síl odvracal  prichádzajúci plač. Keď sa upokojil pokračoval. 





„Cestovali  sme  spolu  ďaleko.  Veľmi  ďaleko.  Žiadny  človek  sa  od  zeme  nevzdialil  až k Merkúru.“ Hovoril stále istejšie a istejšie. 

Odhodlaný konečne niekomu všetko vyrozprávať. 

„Najskôr som bol na seba veľmi hrdý. Budem prvý človek, ktorý sa dostal tam kam nikto iný. 

Bude to osožné ľudstvu. Teraz v tom vidím len ľudskú márnosť otče. Nič viac.“ Otec Dominik ho stále nechal rozprávať bez prerušovania. Len počúval. 

„To čo sme tam videli som ešte nikomu nepovedal. Ja... ja ani neviem či to je skutočné, alebo nie je. Mysleli by si všetci, že som blázon. Keď som skončil výsadok na planéte. Odoberali sme tam totiž nejaké vzorky. Doniesol som na loď aj jeden predmet. Podobný palici, akoby z dreva. Asi skameneného. Skrátka, nemalo to tam čo robiť. Bolo to zaujímavé a našiel som to na  mieste,  ktoré  som  musel  na  podnet  NASA  preskúmať.  Bolo  to  miesto,  akoby  na  planéte horelo. Chápete? Na Merkúre? Nerozumeli sme tomu. Ale vybral som sa tam.“ Otec  Dominik  vstrebával  všetko  čo  mu  Daniel  rozprával.  Zachytával  každé  slovo.  Uprene sledoval jeho pery. Cítil sa veľmi nepohodlne v skafandri do ktorého ho navliekli. Najradšej by si ho dal dole, bol však zodpovedný. Nechcel niesť vinu, keby sa nakazia a zomrú ďalší ľudia. Nahol sa bližšie k svojmu rozprávačovi. 

Daniel pokračoval:  

„Vyzeralo to naozaj ako plameň, keď som sa priblížil on však postupne zmizol. Ostal tam len ten predmet. Tá palica. Zobral som ho teda so sebou. Nevedel som o tom nič. Aj sme to dali do inkubátoru na lodi. Nebolo na tom nič neobvyklé, úplne sterilné. No hneď noc nato sa stala veľmi zvláštna vec. V riadiacej miestnosti lode. Sme sa stretli aj s Marcusom v noci. Akoby ma tam niečo ťahalo. Zobudil som sa. Počul som hlasy vychádzajúce z tej miestnosti. Okrem Marcusa som tam našiel aj ďalšieho muža. Bol vysoký, možno aj vyšší ako vy. A v ruke držal tú palicu čo som našiel na planéte.“  

„Kto to bol?“ Spýtal sa otec. 

„To netuším, ani čo tam robil? Nič iné ako prelud tam byť nemohlo. Ale bolo. Prehovoril na mňa. Oslovil ma mojím druhým menom, Tobias. Spýtal sa čo tam robím. Nebol som schopný odpovedať mu. Seba samého nazval Rafaelom. Povedal: Som Rafael, jeden zo siedmych čo sú vždy pripravení postaviť sa pred Toho, ktorý ma poslal.“ Ostalo ticho. 

„Viem, že sa tomu nedá veriť. Ja sám by som neveril, keby som to nezažil.“  

„Naopak Daniel, ja ti verím.“ Po krátkej odmlke odpovedal Otec. 

Načiahol  sa  rukou  pre  tašku,  ktorú  mal  pri  nohách  a zobral  si  ju  do  ruky.  Chvíľku  sa  v nej hrabal až vytiahol malú, ale hrubú ošúchanú knižku. 

„Moja Biblia, bez nej nejdem na krok,“ usmial sa a začal v nej listovať. 

„A, tu to máme. Je to v starom zákone, kniha Tobias kapitola 12, verš 15.“ Začal čítať: „Ja som  Rafael,  jeden  zo  siedmich  anjelov,  čo  sú  vždy  pripravení  predstúpiť  pred  Pánovu velebu…  Ja  vystupujem  k  tomu,  ktorý  ma  poslal.  A  vy  toto  všetko,  čo  sa  vám  prihodilo, napíšte. Potom sa vzniesol hore.“  

Knihu si položil na kolená. 

„Je tam popísané ako Archanjel Rafael sprevádzal na ceste mladého Tobiasa a uzdravoval od zlých  duchov.  Musel  by  som  si  konkrétnu  problematiku  viac  naštudovať,  aby  som  ti  vedel povedať niečo naviac.“  

„Takže vy si myslíte, že som tam stretol Archanjela?“  



„Ja si nič nemyslím Daniel. Ja ti len hovorím, že to nie je prvý krát čo sa spolu stretli Tobias a archanjel Rafael. Ty si tam bol a ty vieš čo sa tam stalo.“ Obaja zostali chvíľu mlčky sedieť. 

„Ako stretnutie skončilo?“ Spýtal sa Otec Dominik. 

„Povedal, že je čas aby ľudstvo dostalo dar uzdravenia a dýchol na nás. Marcusa aj mňa.“ Pri vyslovení Marcusovho mena sa pozastavil. 

„Potom si už nič nepamätám.“  

„To je zvláštne. Prečo by sa potom stalo Marcusovi niečo také?“ Otec ostal zamyslený. 

„Tiež tomu nerozumiem,“ povedal mu Daniel. 

„Doktori tvrdia, že to čoskoro postihne aj mňa. Že sa jedná o inkubačnú dobu, alebo čo. Ale ja neviem.  Ja  sa  cítim  výborne.  Dokonca  ešte  pred  nedávnom  som  mal  na  tvári  jazvu  po autonehode, čo som ako mladík prežil. Teraz však zmizla.“  

„To je naozaj zaujímavé Daniel.“ Zamyslel sa Otec. 

Čo  je  ten  chlapec  vlastne  zač.  Nemám  právo  pochybovať  o jeho  slovách.  Je  to  však  celé neuveriteľné a nedáva to zmysel. „Sľúbim ti, že nad tým celým porozmýšľam a dám ti vedieť. 

Prídem ťa navštíviť čoskoro. Teraz ak chceš poďme sa spolu pomodliť ruženec.“ Starší pán vytiahol z tašky dva zamotané drevené ružence. Chvíľku sa s nimi trpezlivo hral až jeden uvoľnil a podal ho Danielovi do ruky. 

Ruženec mal pri kríži pripevnený aj maličký medailónik s Pannou Máriou. 

Ako  sa  začali  modliť  opadla  s Daniela  všetka  ťarcha  prežitých  udalostí.  Marcusova  smrť, spomienky na jeho ťažké utrpenie. Jeho myseľ sa vyjasnila. 

Zasa bude dobre pomyslel si. 

Ruženec  sa  naposledy  modlil  s mamou  asi  na  Základnej  škole,  ale  keďže  modlitbu  viedol Otec Dominik, nemal problém pridať sa. 

Čas letel rýchlo a na stolnom budíku svietil čas jedenásť hodín a jedenásť minút. 






11 

Kevin Ford žil sám v prenajatom jednoizbovom byte nad bowlingovou dráhou. 

Včera večer sa cítil už tak mizerne, že sa ledva dostal pomocou vlastných síl z práce do bytu. 

Nepamätal  si  celú  cestu.  Nepamätal  si  ani  ako  mu  až  do postele  pomáhal  jeho  sused.  Jeho dobrý  samaritán,  ktorý  ho  vlastnými  ramenami  podopieral  keď  ho  našiel  sediaceho a bezvládneho dole pri vchode. 

Pán  Oscar  Fuller,  ktorý  by  sa  človeku  v núdzi  nikdy  neotočil  chrbtom.  Práve  sa  vracal z nočnej zmeny. Pracoval ako kontrolór cestovných lístkov v medzištátnych vlakoch. Niekedy sa  doma  neukázal  aj  týždeň.  Brázdil  všetky  štáty  USA.  Na  zajtra  mal  už  skoro  ráno v pracovnom  pláne  cestu  do  Filadelfie.  Chcel  si  ísť  dnes  rýchlo  ľahnúť  no  toto  mu  troška nabúralo program. Keď uložil Kevina na posteľ potichu opustil jeho byt a pribuchol za sebou dvere. 



  

  



  

 Quebec, pred pätnástimi rokmi: 

  

 „Kevin, George počkajte ma predsa.“   

 Kevin  Ford  a George  Turpin  boli  ešte  len  mladí  desaťroční  chlapci.  Navštevovali  miestnu základnú  školu  sv.  Jána  Mária  Vianeyho.  Neboli  medzi  spolužiakmi  a zvlášť  spolužiačkami ktovie ako obľúbení, preto boli aj častým terčom šikany. Keby nemali jeden druhého boli by úplní  samotári.  Obaja  boli  na  svoj  vek  nízki  a vychudnutí.  No  aj  napriek  tomu  sa  vždy  na škole nájde ešte niekto, kto je na tom horšie ako vy. 

 Tá osoba bol Peter McLuskey. 

 Chlapec o rok mladší ako oni. Bol zavalitý a len s námahou sa hýbal. 

 „Chalani!“ Vykrikoval za nimi. 

 Všetci sa po skončenom piatkovom vyučovaní poberali domov. Každý v svojej skupine, každý chcel niekam patriť. No malý Peter nepatril nikam. 

 “Počkajme ho,“ povedal Kevin. 

 „Zblaznil si sa? Veď nás s ním uvidia. Sme odpísaní.“ Odpovedal George. 

 „Neboj, počkáme ho pod lesom, niečo ma napadlo, uvidíš.“ Šibalsky sa zatváril malý Kevin. 

 Keď ich Peter dobehol stáli obaja na kraji lesa. 

 „Čo chceš tučniak?“ Okríkol ho George, ktorý trocha račkoval. 

 Chlapec  celý  zadýchaný  nevládal  ani  odpovedať.  Pásikavé  farebné  tričko  sa  naňho  lepilo z toho ako sa potil. 

 „Chcem...  chcem vám ukázať moju novú autodráhu.“ Horko, ťažko zo seba vyjachtal. „Otec mi  ju  dal  včera  k narodeninám.“  Bol  celý  červený.  Mal  šelest  na  srdci  a v kombinácii s obezitou  mu    to  spôsobovalo  veľké  zdravotné  ťažkosti.  Mal  zakázané  cvičiť  a preto  bol ospravedlnený  zo  všetkých  hodín  telesnej  výchovy  v škole. To  však  všetkých  spolužiakov  len nabádalo k vysmievaniu sa mu. 

 „Počuj tučko, ak sa chceš s nami hrať musíš sa najskôr dostať do nášho klubu.“ Povedal mu Kevin, ktorý bol nepísaným šéfom dvojice. 

 „Klubu?“ Zvedavo sa spýtal Peter. 

 „Jasne,“ odpovedal Goerge. „Ale, aby sme ťa mohli medzi seba prijať musíš nás presvedčiť, že si toho hodný.“  

 „A, čo musím spraviť?“  

 „Je to jednoduché, my pôjdeme až k obchoďáku, cestou okolo lesa.“ Začal rozprávať Kevin. 

 „A ty na znak odvahy, si tú cestu skrátiš cez les. Na druhej strane sa stretneme.“  

 „Ale,  vieš  že  by  sme  nemali  chodiť  cez  les.  Sú  tam  pichľavé  kry  a močariská.“  Naliehal zavalitý chlapec. 

 „Bojíš sa tučko?“ Oboril sa naňho George. „Poď Kevin, ideme domov, tento tu nie je hoden byť v našej bande.“  

 Pomaly sa akoby vyberali cestou popri lese. 

 „Počkajte chalani, tak... tak ja teda pôjdem cez les.“ S nádejou v hlase povedal Peter. Aj keď sa poriadne bál, hnal ho pocit nadviazania priateľstva a možnosť niekam sa konečne zaradiť. 

 Byť členom takej bandy, pomyslel si. To by som sa nemusel toľko nudiť a hrávať iba s otcom. 

 Srdce mu poskočilo pri takej myšlienke. 

 Chalani ihneď pribehli späť k nemu. 



 Peter sa otočil a začal sa namáhavo štverať do zalesneného kopca. 

 „Počkaj,“ zakričal Kevin. „Daj sem batoh.“  

 Peter  sa  nechápavo  zviezol  po  zadku  z kopca  späť  k chalanom  a zvesil  si  školský  batoh s knižkami z ramien. 

 Kevin  ho  zobral  a začal  sa  pozerať  okolo  seba.  V tom  zbadal  v tráve  asi  polkilový  kameň a natlačil  mu  ho  do  batohu  medzi  knihy.  Podobne  sa  hneď  zapojil  aj  George  keď  uvidel počínanie svojho kamaráta. Prestali, až keď sa už batoh dal len tak tak zatvoriť. 

 „Na, teraz môžeš pokračovať.“  

 Pomohli  mu  ťažko  oboma  rukami  batoh  nahodiť  späť  na  chrbát.  Bolo  vidno  ako  chlapca prehlo pod ťarchou bremena. 

 „Teraz si hotový zálesák.“ Posmešne mu povedal Kevin. 

 Chlapec bez slova, zmierený zo svojím osudom sa dal na pochod. Po štyroch liezol do kopca a sledovali ho až kým nezmizol úplne v lese. 

 „Ideme ho počkať na tú druhú stranu?“ Spýtal sa George. 

 „Seriem naňho, tatko nás berie dnes na hokej. Sú tu Rangers.“ Odpovedal Kevin. 

 „Super.“ Natešene vykríkol George a spolu sa dali do chôdze domov popri lese. 



Súčasnosť: 



Kevin sa ráno prebral v kúpeľni. Kde ležal na záchodovej mise. Zvracal takmer celú noc a bol úplne zoslabnutý a dehydrovaný. 

Nenachádzal  síl,  aby  sa  postavil  na  nohy.  Každý  pokus  bol  márny  a len  viac  a viac  ho vyčerpával. 

V tom začul silný rachot v malej predsieni jednoizbového bytu. 

Dvere  sa  rozleteli  a do  vnútra  vbehlo  niekoľko  ťažko  odetých  mužov  so  zbraňami.  Mali nepriedušné obleky a ihneď vystopovali Kevina až do malej kúpeľne. 

Dvaja z nich ho chytili za ramená a postavili na nohy. Bol vychudnutý a ľahký. 

„Opatrne,“ ozvalo  sa z dverí. „Je to  chorý človek, nie kriminálnik.“ Kývol  smerom  za seba kde ďalší muž už niesol rozkladacie lôžko. 

Keď  naň  Kevina  uložili  pobrala  sa  väčšina  z nich  preč.  Niektorý  však  ostali,  a začali prehľadávať  a kontrolovať  celý  byt  pomocou  prinesených  prístrojov.  Skenovali  možné baktérie, či vírusy. 



So  zapnutými  výstražnými  majákmi  doviezli  Kevina  za  sprievodu  kolóny  áut  až  späť  do strediska NASA. Bolo to desať kilometrov za mestom. Všetci boli na nohách, keď zistili, že neznáma nákaza by sa mohla dostať mimo karanténnej oblasti. 

Kevin dostal izbu hneď vedľa Danielovej. 



V poobedných  hodinách  toho  istého  dňa  vošiel  k Danielovi  kapitán  Rudd.  Aby  ho skontroloval a porozprával sa. 

„Ako sa dnes cítiš Daniel?“  

Daniel sedel na posteli, nohy mal vyložené a čítal si nejakú knihu. Súčasný pomocník, ktorý ho  má  na  starosti  sa  oňho  stará  zodpovednejšie.  Jedlo  má  na  stole  vždy  včas,  hygienické potreby či knihy dostáva hneď na požiadanie. 



„Fyzicky výborne pane,len...   osamelo.“ Dokončí vetu troška rozmrzelo. 

„Rozumiem  ti,  je  mi to  ľúto. Ale  chápeš  našu  situáciu.  Karanténa  má  určité  pravidlá,  ktoré treba dodržať  za každých okolností.  Hneď si  spomenul  na mladého Kevina, ktorý sa veľmi pravdepodobne nakazil od Daniela, nechcel ho však znepokojovať. 

„Kontaktovali ste moju rodinu? Edit?“  

„Samozrejme, nemaj obavy, sám som si to zobral na starosť.“ Odpovedal mu kapitán. „Ak by som mohol pre teba teraz ešte niečo urobiť len smelo žiadaj.“  

„Možno ten obed, pane.“ Bez dlhého premýšľania odpovedal Daniel. „Jedlá sú síce pestré, ale zväčša mäsité a ja moc mäso nemusím, viete?“  

„Tak to veľmi rád vyriešim k tvojej spokojnosti.“ S úsmevom odpovedal kapitán. „Ten chalan čo sa teraz o teba stará je zodpovednejší, si s ním spokojný?“  

„Áno pane, to je v poriadku.“  

„Výborne,  prídem  zasa  neskôr. Akákoľvek  zmena  zdravotného  stavu,  daj  nám  vedieť.  Je  to dôležité.“  

„Samozrejme, dám.“ Daniel sa znova začítal do svojej knihy. 

Keď  kapitán  vyšiel  von  z miestnosti,  prešiel  hneď  do  vedľajších  dverí  s nápisom  KEVIN 

FORD. 

Ako  vošiel,  na  posteli  ležalo  bezvládne  telo  mladého  muža.  Nad  posteľou  stála  staršia zdravotná sestra tiež v nepriedušnom obleku a napájala pacienta na prístroj, ktorý mu neustále sledoval a vyhodnocoval činnosť srdca. 

„Ako sa mu darí?“  

„Á, kapitán. Zdravím vás, momentálne je stabilizovaný. Dali sme mu dve dávky infúzie. Jeho srdce je však slabé. Stále sa však nachádza len v polospánku a strháva sa od bolesti. Obávam sa,  že  dosť  trpí.“  Pohladila  ho  po  hlave  čím  mu  upratala  vlasy  na  jednu  stranu.  „Najbližšie hodiny ukážu.“  

Kapitán podišiel až k posteli a nahol sa nad Kevina, toho silne myklo až ich to oboch vydesilo a odstúpili od postele. Ostali sa dívať čo sa deje, ale Kevin zasa pokojne ležal. 

„Vidíte?“  

„Hmm, obávam sa Kasandra, že to bude mať taký istý priebeh ako pri prvom prípade.“  

„A čo druhý prípad kapitán?“  

„Stále bez zmeny. Neviem ako to je možné, ale ten chlapec je nezmar.“  

„Vraveli ste, že je s Colorada? Tam sú drsné podmienky. Možno má len lepšiu imunitu.“  

„V jeho krvi, ani tele sa nič neobvyklé nevyskytovalo. Dal som spraviť všetky možné testy. 

Marcusovi sme nepomohli, teraz máme druhú šancu.“ Ukázal na ležiaceho Kevina. 

Ten však v tom momente dostal taký záchvat kŕčov až takmer vyskakoval nad posteľ. Prístroj na snímanie srdca pritom zbesilo pískal. 

Sestra priskočila k nemu a snažila sa ho pridržiavať na posteli. V okaminu neváhal a pridŕžal ho aj kapitán Rudd. V tom mladík nabral plného vedomia, otvoril doširoka oči a začal kričať bolesťou. Jeho hlas sa ozýval po celej karanténnej zóne ba aj ďaleko za ňu. Každý čo ho začul sa nachvíľku zastavil. 

Daniel nevedel o koho ide, ani kde presne ho držia. Nevedel aký pacienti  sú naokolo a čo sa všetko  v tejto  nemocnici  deje.  Položil  dlaň  na  stenu  spoza  ktorej  vychádzal  krik  a súcitne sklopil v tichosti zrak. 

Po niekoľkých sekundách sa Kevin prestal mykať a stíšil sa. 



„Ja... ja... nechcem lieky.“ Vyjachtal zo seba. 

„To bude dobré chlapče.“ Utišovala ho sestrička. 

„Čo sa stalo Kevin?“ Snažil sa využiť príležitosti kapitán keď ho videl pri vedomí. „Čo sa ti stalo? Ako si sa nakazil?“  

„Nakazil?“  Prekvapene  odpovedal  Kevin.  „Je  mi  teraz  lepšie  ako  kedykoľvek  predtým a vytlačil bolestivý úsmev.“  

Kapitán ostal prekvapene pozerať. Šok spôsobí iné mozgové pochody a vnímanie. Po tomto záchvate, by bolo každému dobre keby skončil. „Ostaňte s ním Kasandra, prosím.“  

„Samozrejme,  kapitán.“  Usmiala  sa  sestrička,  ale  ostala  sa  dívať  stále  na  svojho  pacienta. 

Ktorý, aj keď v občasných návaloch bolesti skrivil pohľad, ale vyzeral spokojne. 

Keď  kapitán  vyšiel  z karanténnej  zóny  oproti  mu  po  chodbe  kráčal  rýchlym  krokom  jeho osobný asistent Robert Paulsen. Desiatnik v námorníctve, za zásluhy preradený až do NASA na  hlavnú  základňu.  Býval  tu  v meste  aj  s celou  rodinou. A bol  veľmi  hrdý  na  prácu,  ktorú robí. V čase kapitánovej neprítomnosti na základni, mal zastupovacie právo on. 

„Pane,“  zasalutoval  v  rýchlosti  kapitánovi.  „Máme  pravdepodobne  ďalšie  prípady. 

Z kancelárie  kde  má  Kevin  Ford  svoj  stôl  skolabovali  pred  niekoľkými  minútami  dvaja technici. Ďalší traja pri nich sediaci sú v poriadku.“  

„Izolovať všetkých a všetkých čo prišli do kontaktu s nimi!“ Ostro nariadil kapitán. 

„Ale  pane,  to  môžete  zavrieť  celé  NASA.  Všetci  sa  tu  míňame  po  chodbách,  v jedálni,  na poradách.“ Mladý desiatnik ostal v rozpakoch. „Tak, tak čo teda?“  

„Všetci do oblekov, všetci, ihneď!“  

Opatrenie, ktoré kapitán nariadil bol už len výstrel na slepo. Dobre vedel, že takejto šíriacej sa hrozbe,  ktorá  opustila  karanténnu  oblasť  sa  nedá  zabrániť. Alebo  sa  nebodaj  dostala  aj  do sveta...    To  snáď  nie? Až  ho  zamrazilo  po  tom  pomyslení.  Realita  však  bola  tvrdá,  veľmi tvrdá. Ak  sa  nakazil  Kevin  včera,  ešte  včera  večer  nakazil  kolegov  v kancelárii. Tí  nakazili všetkých čo stretli cestou domov, doma, a sú znova tu. Všetci umrieme. Do pekla, všetci. Až zatínal  zuby  od  hnevu  nad  tým,  ako  mu  to  mohlo  celé  takto  prejsť  pomedzi  prsty.  Ten prekliaty Kevin. Alebo to nebola jeho chyba? Zamýšľal sa sám pre seba a prehrával si v mysli rôzne varianty. 



Desiatnik  Paulsen  si  rýchlo  navliekol  nepriedušný  oblek  a pobehoval  z kancelárie  do kancelárie buntošiť kolegov. 

„Oblečte sa, krízový stav!“ Vykrikoval a rozdával zhúžvané obleky. 

V ten večer nikto neodišiel domov z NASA centra. 

Minister vnútra aj obrany boli informovaný o tom čo sa deje priamo kapitánom Ruddom. 

Izby  s lôžkami  v karanténnej  zóne  sa  rýchlo  zaplnili.  Niektorým  prišlo  zle  možno  len  zo stresu z toho čo sa okolo nich deje. Iní očividne pobledli a horúčka im vyhnala kropaje potu na čelá. 

Kapitán ostal spať sám zamknutý vo svojej kancelárii. Prechádzal si v mysli možné scenáre. 

Ako udržať všetkých bez vypuknutia paniky do frasa. 

 Florida, prístav Key West, Pred dvadsiatimi rokmi: 

  

 „Nad ránom sme zachytili jeden gumený čln, desiatnik.“ Mladučký  vojak  stál  pred  vtedy  asi  tridsiatnikom  Simonom  Ruddom.  Ktorý  bol  momentálne najvyššia hodnosť na základni. 

 Vojenský prístav Key West bol určený na kotvenie veľkých lietadlových lodí vyplávajúcich na oceán, ale súčasne aj na kontrolu prichádzajúcich plavidiel do USA. Bol to prvý bod, ktorý dokázal  odchytiť  nelegálnych  prisťahovalcov,  hlavne  z Kuby,  ktorí  sa  veľmi  často  na všelijakých  provizórnych  plavidlách  snažia  dostať  do  Štátov.  Práca  na  tejto  základni  bola preto dôležitá a zodpovedná. 

 „Gumený čln, hovoríš? Posádka?“  

 „Jeden starší Kubánec, dve ženy a štyri deti. Museli sa sem plaviť celú noc odvážlivci akýsi.“ Posmešne povedal mladý vojak. 

 „Kde ich máte?“  

 „Dole v prístave, desiatnik, chalani dávajú deckám nejaké chlebíčky.“ Kývol rukou. 

 „Zberba  zasraná.  Vyrastie  ti  to  tu  a za  pár  rokov  vykrádajú  benzínové  pumpy.  Otočte  ich a pošlite ich ihneď preč.“ Rozhnevane povedal desiatnik Rudd. 

 „Ale,  veď  sa  tam  uvaria  teraz  cez  deň  na  mori.  To  neprežijú.  Počkajme  aspoň  do  večera kým...“  

 „Nasrať im...  povedal som teraz.“  

 Čo dosiahne človek ak si nestojí za svojím názorom? Čo ak nedokáže rozhodne viesť druhých. 

 Pomyslel si Rudd. 

 „Odíďte vojak, už som povedal. Alebo vás mám dať do záznamu?“  

 „Nie, pane.“  

 Vojak sa otočil na päte a vybral sa dole do prístavu. 

 Posraní  Kubánci  ,  Mexikánci,  Portorikánci...  za  chvíľu  sme  vo  vlastnej  krajine  menšina. 

 Všetkých by som ich topil, ako psov. 

 V mysli si Simon Rudd obhajuje svoje rozhodnutie. 

 Chvíľu sa rozhliada cez veľké okno po základni. Dovidí až ďaleko na oceán. Potom si sadol za stôl a začal si prechádzať dnešné úlohy. 

  

Súčasnosť: 



Ráno kapitána Rudda zobudil zvoniaci telefón na jeho kancelárskom stole. 

„Haló,“ povedal ešte rozospatý do slúchadla. „Čože? Hneď som tam.“ Mal nahodený stále prísny výraz. 

Trhol dverami no zabudol, že ich večer zamykal. 

„Do šľaka,“ zanadával a po odomknutí vybehol von smerom do karanténnej oblasti. 

Ako sa ponáhľal nahliadal do kancelárii okolo kde spali ľudia, niektorí aj priamo schúlení len na  podlahe  chodby.  Na  provizórnych  lôžkach  zo  všetkého  možného  čo  taký  úrad  ponúka. 

Všetci natlačený v kombinézach. Dýchajúci len skrz na nich umiestnených filtroch. 

Sám sa cítil v tom veľmi nepohodlne. Vedel, že takto dlho nevydržia. 



Šiel rýchlo, spomalili ho len vstupné dvere do karanténnej zóny. Kde jedny dvere museli byť zatvorené skôr ako nasledujúce. 

Nezastavoval sa nikde až kým neprišiel pred izbu Kevina Forda. 

Vošiel  dnu  použitím  elektronického  kľúča  a zbadal  mladého  muža.  Stále  vychudnutého,  ale teraz sediaceho na posteli kde ešte včera bezvládne ležal. 

„Čo sa deje?“ Pohľad hodil striedavo na sestričku a na mladíka. 

Odpovede sa však nedočkal. Obaja sa len usmievali. 

„Akoto?“ Spýtal sa znova, keď stál už priamo vedľa sestričky. 

„Jeho  stav  sa zlepšil zo dňa  na  deň.  Pozrite  sa  sem. Toto  je  funkcia  jeho  srdca  včera  večer a toto  dnes  ráno  o šiestej  hodine.“  Graf,  ktorý  vychádzal  z prístroja  a bol  vytlačený  na  dlhú rolku  papiera  ukazoval  jasné  hodnoty.  „Včera  bol  Kevinov  tep,  okolo  štyridsať  pulzov  za minútu, teraz je to deväťdesiat.“  

„Cítim sa silný, pane.“ Zapojil sa aj Kevin. 

„Chceš povedať, že ti už nič nie je?“ Zadíval sa naňho kapitán. 

„Cítim bolesť v rukách aj nohách, pichanie, akoby som tam nemal dlho krv a dostávala sa mi nazad. Akoby som znova ožíval.“ Troška pokrútil hlavou. „Ale cítim sa skvele.“  

„Je preto nejaké vysvetlenie Kasandra? Čo jeho krv?“  

„Rovnaká ako včera pane, nenašli sme v nej nič vtedy a ani teraz.“ Mykla plecami. 

„Už  ti  nie  je  ani  zle  od  žalúdka?“  Pýtal  sa  ho  ďalej  ale  začal  pomaly  krúžiť  po miestnosti, očividne nervózny. 

„Nie, šéfe dal by som si niečo pod zub keď to spomíname.“  

„Do  prdele,  do  prdele  čo  to  má  všetko  znamenať?“  Začal  sa  prechádzať  ešte  rýchlejšie  po izbe. „Ja sa z tohto zbláznim a začal si rýchlo strhávať neprievzdušný oblek z hlavy, až kým cely neležal pokrčený v kúte. „Uf, konečne môžem dýchať, táto posratá vec je tu úplne nanič. 

Čo to všetko znamená?“  

„Ale  pane,  nemali  by  ste...“  Snažila  sa  jemne  apelovať  na  bezpečnosť  sestrička  Kasandra. 

„Upokojte sa, prosím.“  

„Veď  hej,  veď  už  som  pokojnejší,  to  len  ten  sprostý  oblek.  Boli  ste  dnes  už  pozrieť  aj Greena?“  

„Ešte  nie  pane.“  Po  tom  ako  mu  odpovedala  sa  na  nich  už  ani  neotočil  a vypochodoval z miestnosti. 

Dvere za sebou tak zabuchol, že ani nebolo počuť cvaknutie zámku v nich. 

Chytil si pevne do ruky kartu z elektronickým kľúčom a priložil ju k zámku vedľajších dverí s menom  DANIEL  GREEN.  Ihneď  zámka  cvakla,  načiahol  sa  rukou  po  kľučke  a to  bolo posledné čo jeho oči videli. 



Daniel  už  bol  zobudený  dobrú  hodinu,  sprchu  mal  za  sebou,  zvonil  tlačidlom  pri  svojej posteli, ale raňajky boli stále v nedohľadne. 

Zapol  si  spravodajský  kanál  na  televízii  v rohu  miestnosti  a sledoval  aj  keď  ho  to nezaujímalo.  Knihu  Cujo  od  Stephana  Kinga  dočítal  už  včera  večer  a teraz  čakal,  že  mu donesú nejakú ďalšiu. Aby sa tu úplne neunudil. 

Vtom cvakol zámok. Do miestnosti sa zrútila postava a ostala ležať vo verajach dverí. 

Daniel  pohotovo  vyskočil  zo  svojej  pozície  a v momente  kľačal  na  zemi  pri  kapitánovi Ruddovi. Otočil ho na chrbát. 



Bol úplne bez pohybu, bezvládny, z uší aj z kútikov očí mu tiekli pramienky krvi. Priložil mu dlaň na krk. Zacítil veľmi slabučký tep. 

Potiahol ho celého do miestnosti a s námahou ho dostal až na posteľ. 

Prečo nemá ochranný oblek? Čo sa tu deje? Zamyslel sa. 

Nevedel ako by mu mohol teraz zo svojej pozície pomôcť. 

Čo ak sú tu už všetci mŕtvi? Prečo ja som stále v poriadku? Musím sa odtiaľto dostať preč. Je tu niečo čo mňa ešte nenakazilo, ale čo číha všade vôkol? 

Bol presvedčený o tom, že tu nie je v bezpečí. 

Opatrne  stiahol  kartu  s elektronickým  kľúčom  z kapitánovho  krku.  A Vybral  sa  skrz  dvere preč. 

Rozhliadal sa po chodbe. Tieto časti komplexu mu boli neznáme. 

Našťastie  si  hneď  za  rohom  všimol  známy  zelený  znak,  ktorý  ukazoval  najbližší  únikový východ. 

Používal  sa  vo  všetkých  budovách  pre  prípad  evakuácie.  Dokonca  svietil  pomocou samostatného napájania, aby si ho ľudia hneď všimli aj pri výpadku prúdu. 

Sledoval  jeden  znak  za  druhým.  Trvalo  mu  to  chodbami  zopár  minút.  Nikoho  však  počas svojej cesty nestretol. Až sa dostal von na svetlo pomocou jedných dverí. 

Z vonkajšej strany nemali žiadnu kľučku a len ťažko by si niekto myslel, že sa skutočne jedná o dvere. Zatvorili sa za Danielom aj keď to si už vôbec nevšímal. 

Jeho oči si zvykali na slnečné svetlo. 

Na sebe mal športovú súpravu, ktorú pravidelne fasovali od spoločnosti. 

Čo teraz? Ako sa dostanem do mesta? Začal sa rozhliadať okolo seba, ale nič mu nenapadalo. 

V diaľke videl veľkú príjazdovú cestu k areálu, ako sa pripája na výpadovku z mesta. 

Vybral  sa  teda  pomaly  tým  smerom.  Aj  keď  zo  sebou  nemal  ani  kvapku  vody  a vedel,  že čoskoro teplota dosiahne vysokých hodnôt. 

Keď Edit Greenová sedela a pozerala oknom motela na slnečné ulice mesta Austin v Nevade, obe jej deti sa hrali vo vedľajšej izbe. Aj keď väčšinu času to boli tiché a poslušné deti, raz za čas sa rozbláznili a potom tomu nebolo konca. Najskôr William šteklil malú Emily, potom ju naháňal  hore  dole  až  k motelovému  bazénu  v strede  budovy  a nakoniec  skákali  po  posteli v spálni. 



Už  je  to  niekoľko  dní  čo  prišli  z Colorada  počkať  jej  brata  Daniela.  Nevedela  čo  sa  deje, nevedela prečo ho ešte nepustili z centra, ale bola odhodlaná počkať kým sa jej niekto neozve. 

Bývali v lacnom moteli na kraji mesta, už niekoľko dní. Zväčša, aspoň ako počula, po prílete rakety sú držaní astronauti deň – dva v karanténe. 

Začínala mať zlé tušenie, nikto ju neinformoval čo sa deje. A keď dnes ráno skúšala volať do centra,  telefóny  boli  hluché.  Deti  vyvádzali  už  aj  z nervozity,  ako  trčali  na  jednom  mieste, preto im menšie roztržky tolerovala. 







V ruke  zvierala  svoj  mobilný  telefón  a neustále  kontrolovala  pohľadom  či  sa  neobjaví  na displeji nejaký prichádzajúci hovor. Vedela, že ak Daniela uvoľnia zo služby, určite ju bude kontaktovať práve naň. 



Čas ubiehal, ráno sa boli prejsť po meste, na raňajky, pozrieť sa do miestneho parku ako aj po ostatné dni. Teraz si len nechala zapnutý televízor, aby sa necítila v cudzej izbe taká sama. Do obeda bola ešte aspoň hodina. 



V televízii začali bežať správy. Začínali rýchlym info o počasí. Vyzeralo to na ďalší poriadne horúci deň. Potom pár správ o vývoji akcii na burze, niečo lokálne z domova. 

„Ranná  špička  v medzištátnom  vlaku  smerujúcom  do  Filadelfie  sa  zmenila  v ešte  väčší rozruch  ako  obvykle.“  Začal  ďalšiu  správu  moderátor.  „Caren  Carpentrová,  ako  každé  ráno viedla  svoju  na  vozíček  pripútanú  dcéru  do  školy  vlakom. Aké  veľké  prekvapenie  to  ráno zažije,  nemohla  ani  len  tušiť.  Keď  jej  trinásť  ročná  dcéra  Laura  na  zástavke  kde  bežne vystupujú vstala zo svojho invalidného vozíku a bola dokonca schopná vystúpiť sama z vlaku. 

Dievčatko,  ktoré  bolo  od  narodenia  nepohyblivé  na  spodnú  časť  tela  sa  nevysvetliteľne uzdravilo. Okolo tejto udalosti sa rozpútal vo vlaku taký rozruch, až vlak nabral dvojhodinové meškanie.  Naša  reportérka  už  je  na  ceste,  celú  vec  prešetriť  a priniesť  vám  v neskoršom spravodajstve čerstvé informácie z tejto neuveriteľnej udalosti.“ Konečne  je  niečo  v tej  televízii  pozitívne,  pomyslela  si  Edit  a vybrala  sa  do  spálne  trocha zmierniť hlučnosť jej detí. 



Medzitým sa jej brat Daniel dostal zo strediska NASA v Nevadskej púšti až k hlavnej ceste, smerujúcej k mestu. Slnko už poriadne pálilo a nikde nebola ani živá duša. 

Pochyboval  sám  o sebe,  pochyboval  o tom  či  bude  schopný  dôjsť  až  asi  desať  kilometrov k najbližšiemu mestu. Pocit smädu, ktorý ho trápil bol už na nevydržanie. V duchu sa modlil, keby šlo okolo čo i len jediné auto s vodičom, ktorý by sa nad ním zmiloval. 

V tom  prefrčalo  niekoľko  civilných  aut,  smerom  od  centra  NASA. Všetky  šli  veľmi  rýchlo, Daniela si ani nevšimli a stratili sa v nedohľadne. 



Keď  si  predstavil  seba  samého,  ako  zničeného,  v strede  ničoho. Vedel,  že  posádka  každého okoloidúceho auta, sa ho skôr nastraší, ako by mu zastavila. V púšti sa deje veľa zlých vecí, vedia sa tam potulovať uprchnutý trestanci z neďalekej pevnosti umiestnenej náročky do tejto oblasti,  aby  bolo  ťažké  ujsť.  Či  mafiáni,  ktorí  si  tu  často  vyriaďovali  svoje  účty.  Prestával veriť  či  dúfať.  Zrak  sa  mu  zahmlieval.  Na  sluch  sa  nedalo  spoľahnúť,  vietor  víril  piesok a bolo  počuť  len  jeho  vysoké  nepríjemné  hvízdanie.    Snažil  sa  ostriť  pohľad,  aby  zbadal blížiace sa auto, ale nikde nebolo nič. 

V tom  akoby  z čista  jasna  vedľa  neho  zastavilo  veľké  červené  kombi  auto.  Šlo  zo  smeru, ktorým  kráčal  on.  Všimol  si  ho  však  až  keď  pristavilo  pri  ňom.  Okienko  pri vodičovi  sa stiahlo a milý, trocha obézny muž asi štyridsiatnik s plešinou do pol hlavy ho oslovil. 

„Priateľu, čo tu hľadáte?“  

Daniel mal ústa už úplne vyschnuté, bez slín, len s veľkou námahou zo seba niečo dostal. 

„Vo.. vodu...   prosím“ Zasipel. 

Muž sa otočil za seba, „Margareta, podaj mi fľašu s vodou.“ Keď  sa  dostala  k Danielovi,  niekoľko  veľkých  dúškov  zmizlo  v jeho  hrdle.  Cítil  sa  oveľa smädnejší, ale bral ohľad na to, že voda nie je jeho. A preto vypil len nevyhnutné množstvo. 

„Vďaka,“ vrátil fľašu cez okno vodičovi. 

„Ešte sa napite.“ Nabádal ho vodič. 

„Nie, ďakujem, naozaj nechcem byť na oštaru.“  

„To nie je problém, za chvíľu sme doma a vy vodu potrebujete viac ako my.“ Usmial sa a ešte raz mu vtlačil fľašu do ruky. 

Daniel  sa  už  tentokrát  toľko  nekontroloval  a za  pár  sekúnd  bola  dvojlitrová  plastová  fľaša prázdna. 

„Pán Boh zaplať,“ povedal Daniel. 

Cítil ako sa zlepšil jeho zrak, jeho ruky boli pevnejšie. Mozog začal znova pracovať. 

„Čo tu robíte pane?“ Zopakoval svoju otázku vodič. 

„Viete, ja som bol tuto na základni,“ ukázal smerom za seba. 

„Ste z NASA?“ Prerušil ho muž. 

„Áno.“  

„Tak  to  je  v poriadku,  otvor  dvere  Margaret.  Viete,  báli  sme  sa.“  Vysvetľoval  keď  Daniel nastupoval do zadných dverí auta, snažiac sa natlačiť k dvom malým dievčatám. Obe neboli staršie ako jeho synovec. „Báli sme sa, že ste jeden s tých Mafiosov...  viete, členov rodiny. 

Z Vegas.“  

„Rozumiem a som vám veľmi vďačný, ak ma hodíte do mesta.“  

„To nie je problém, máme namierené do Austinu. Za pätnásť minút sme tam. Mimochodom, ja som Peter, toto je moja manželka,“ ukázal na ženu vedľa seba. 

„Helen, teší ma.“ Otočila sa naňho. 

„Ja som Daniel rád vás spoznávam.“  

„Toto sú naše poklady,“ pokračoval muž. 

„Otéc,“ prerušila ho dievča sediace teraz v strede, ktoré mu odomykalo dvere. 

„No dobre, tak ty sama. Ja viem si už veľká.“  

Dievča malo asi dvanásť rokov. 

„Ja som Margaret, snažila sa spraviť nešikovný úklon na pozdrav, podľa možností a priestoru auta. 

„Daniel,“  usmial  sa  a podal  si  s ňou  ruku.  Zadíval  sa  na  dievča  pri  druhých  dverách.  Bola staršia, možno tak o dva – tri roky od Margaret. 

„Tá vám nič nepovie,“ začalo dievča bolo však prerušené svojou matkou. 

„Viete,  naša  Elizabeth  je  od  malička  hlucho-nemá.  Prekonala  zápal  mozgových  blán  ako batoľa. A ostali jej trvalé následky.“ Povedala to smutne. 

Dievča si ho nevšímalo, dívalo sa stále von cez jej bočné okno a sledovala krajinu v diaľke. 

„To je mi ľúto,“ povedal Daniel. 

„Takže vy robíte v NASA ako?“ Začal sa vyzvedať Peter. 

„No viete, ja som astronaut.“ Povedal Daniel. 

„Íha, astronaut.“ Nadšene to zapôsobilo najmä na malú Margaret. 

„Aj ste už niekam leteli? Neurazte sa, vyzeráte veľmi mlado, myslel som, že ste len nejaký so začínajúcich technikov.“ Pokračoval Peter. 

„Áno, pred nedávnom sme ukončili jednu misiu. Letel som na Merkúr.“  

„Tak to ste naozajstný astronaut.“ Uznanlivo sa do debaty zapojila Helen. 



„Áno madam,“ s úsmevom odpovedal Daniel. 

„Koľko trvá taký let na Merkúr?“ Spýtal sa Peter. 

„Viete, teraz s technológiou ktorú už máme k dispozícii je to len jeden mesiac.“  

„Tak to naozaj nie je veľa, myslel som, že aspoň rok.“  

„To by sa odtiaľ nevrátil už taký mladý nemyslíš?“ Začala poúčať Helen svojho manžela. 

Margaret  sediaca  vedľa  sa  neprestajne  hmýrila  na  sedadle  a každú  chvíľu  štuchla  do  svojej staršej sestry, ale tak aby si to rodičia na predných sedadlách nevšimli. Danielovi to prišlo len ako  bežné  detské  podpichovanie.  Elizabeth  sa  nepáčilo  ako  ju  mladšia  sestra  vyrušuje. Ale nechcela na seba pri prítomnosti neznámeho upozorňovať. 

V dohľadne už boli budovy mesta. Púšť sa pomaly vytrácala z oboch strán cesty a premávka značne  zhustla.  Daniel  si  to  všimol  až  teraz.  Ubehlo  asi  desať  minút  odkedy  mu  rodinka zastavila a podala pomocnú ruku. 

„Už viete, kam sa chcete dostať?“ Spýtal sa Peter. 

Daniel sa zamyslel, koho tu pozná? Jeho sestra je už iste späť v Colorade. 

„Prosím vás, poznáte otca Dominika Cantona?“  

„Samozrejme,“  hneď  zareagovala  Helen.  Jeho  nájdete  v najstaršom  kostole  tu  v Austine. 

U svätého Augustína.“  

„Jasne, tam sme za pár minút.“ Povedal Peter. 

„Ďakujem, to by ste mi naozaj veľmi pomohli. Budem vaším dlžníkom.“  

„To nestojí vôbec za reč,“ povedal Peter. „Ľudia si musia navzájom pomáhať, no nie?“ Pritom ťukol pravou rukou po drevenom ruženci visiacom na stredovom spätnom zrkadle auta, čím ho ešte viac rozkýval. 

Daniel sa len usmial. 

Keď ho vyložili na ulici niekoľko metrov od kostola svätého Augustína, s každým sa osobitne rozlúčil. Aj plachá Elizabeth si s ním na rozlúčku podala ruku. 

Auto  sa  rozbehlo  ďalej  po  svojej  ceste,  zaradilo  sa  medzi  ostatné  v premávke.  Peter  musel silno pridať plyn, aby sa mu podarilo predbehnúť upratovacie auto, ktoré blokovalo krajnicu cesty a spomaľovalo premávku. 

„Uf,“ vydýchol si keď sa mu podaril odvážny manéver. 

Margaret začala svoju mamu klepať po ramene až kým sa neotočila. 

„Čo je?“ Spýtala sa Helen, „čo sa deje?“  

„Elizabeth, plače.“  

Matka sa otočila na druhú stranu, aby mala výhľad na svoju druhú dcéru. 

Dievčatko malo oči plné sĺz a tvár celú červenú. 

„Čo sa ti deje anjelik, ukáž mamičke.“ Oslovila ju s materskou nehou. 

„Mamíííí...“ vzlykavo so seba dostala Elizabeth. 

Helen prebehla vlna vzrušenia. 

„Čo sa to so mnou deje?“ Pokračovala Elizabeth. 

„Matka Božia, veď ona rozpráva!“ Vykríkla Helen. 

Peter  stočil  auto  na  parkovisko  obchodného  domu,  okolo  ktorého  práve  prechádzali  a hneď zastavil. 



Obaja sa na dcéru vrhli a zisťovali ako sa cíti, čo sa jej stalo a či ju niečo nebolí. 

„Som  v poriadku,“ pomaly prestávala vzlykať  a rukami si  osúšala slzy. „Nebolí ma nič, len neviem...  ono  to  je  teraz  také  zvláštne.“  Rozprávala,  pekne.  Troška  pomalšie,  ale  plynulo, akoby to robila vždy. 

Ešte dlhú dobu sa všetci na parkovisku objímali, a spoločne plakali. 



Daniel dlho neotáľal a po pár krokoch bol priamo pred vstupnými dverami do kostola svätého Augustína. 

Starý kostolník, ktorý práve prichádzal ho hneď upozornil:  

„V  takomto  športovom  úbore  sa  do  kostola  ísť  nepatrí.“  Povedal  to  so  všetkou  vážnosťou a zazrel naňho skrz husté obočie. 

„Prepáčte, ja hľadám Otca Dominika.“  

„Otec Dominik, je vzadu na fare. Za kostolom.“ Odvrkol starý muž. 

„Ďakujem  vám.“  Daniel  sa  hneď  rezko  vybral  okolo  kostola  cez  záhradu.  Cítil  sa  dobre a sviežo  po  tom  čo  doplnil  tekutiny. Aj  keď  pociťoval  trocha  hlad,  nebolo  to  nič  čo  by  sa nedalo vydržať. 

Zaklopal na drevené dvere skromného nízkeho domčeka. 

Otvoril  Otec  Dominik,  mal  nadšený  výraz  na  tvári,  keď  uvidel  Daniela  stáť  vo  svojich dverách. 

„Á Daniel, poď ďalej rád ťa vidím.“ Ťahal ho za rukáv. 

Vošli skrz malú chodbu do obývacej miestnosti, kde usadil hosťa na staré kožené kreslo. Bolo už tak ošúchané, že sa nedalo určiť jeho pôvodnú farbu. 

„Takže ťa už prepustili?“ Otec si sadol na stoličku oproti nemu. „Prepáč, som taký nadšený, že ťa vidím. Až som zabudol...  spravím ti kávu?“  

„Prosím, kávu by som si dal naozaj rád.“ Odpovedal Daniel. 

Otec  vybehol  ihneď  z miestnosti,  po  chvíli  bolo  počuť  štrngnutie  lyžičky  o pohár  a rýchlovarnú kanvicu. 

„Takže, kde sme to prestali?“ Na tácke niesol Otec Dominik dve turecké kávy v skle, pri nich bola cukornička. 

Všetko postavil na neďaleký stôl. 

Daniel sa ponúkol kávou a začal rozprávať. 

„Neprepustili ma, pravdepodobne sú všetci už teraz mŕtvi. Aj kapitán Rudd, bol infikovaný. 

Ušiel som kým som ešte mohol, asi som voči tomu odolný, neviem si to vysvetliť. Dúfam, že vám nespôsobím problémy keď som sem prišiel.“  

„Nemaj  obavy  Daniel.“  Na  Otcovej  tvári  sa  zračil  úsmev.  „Žiadne  problémy  nebudú.  Po našom  poslednom  rozhovore  som  nad  tým  všetkým  uvažoval.  Pozorne  som  si  prechádzal písmo.  Došiel  som  k jednej  teórii.“  Uchlipol  si  s horúcej  kávy  a vytiahol  Bibliu  zo  skrine vedľa televízora. Sadol si a začal v nej listovať. Tak ako predtým v Danielovej cele, nalistoval knihu Tobias. 

„Vieš  Daniel,  Rafael  prekladom  z Hebrejčiny  znamená  Boh  uzdravuje.  V knihe  Tobias  sa môžeme  dočítať  ako  Rafael  vysvetľuje:  Tí  čo  preukazujú  milosrdenstvo  budú  sa  tešiť z dlhého  života. Ale  tí  čo  páchajú  hriech  a neprávosť  sú  nepriateľmi  vlastného  života. 

Lepšie je konať skutky milosrdenstva ako kopiť zlaté poklady. Tieto vety doslova vyšli z úst archanjela Rafaela. Toho, ktorého si ty v tú noc stretol. Dýchol na vás a povedal, že vám posiela dar uzdravenia. Všetko to teraz dáva zmysel Daniel, rozumieš tomu?“ Daniel  sa  tváril  prekvapene,  aké  uzdravenie.  Je  pravda,  že  on  sám  neochorel,  že  sa  od stretnutia cítil lepšie, silnejšie. Ale čo všetci tí ľudia v centre, čo Markus, čo kapitán? Nevedel si to sám sebe vysvetliť. 

„Myslím, že vám nerozumiem otče.“  

„Daniel,  to  že  Marcus  či  kapitán  zahynuli,  ešte  neznamená,  že  to  nie  je  dar  Božieho uzdravenia. Ten kto pácha hriech a neprávosť stane sa nepriateľom vlastného života. Ja tých ľudí  neviem a nechcem  súdiť,  ale je možné ak na nich  Boh našiel vinu  očistil ich bolesťou a chorobou, slabosťou. Naopak teba... zhodnotil ako spravodlivého človeka... uzdravil aj tvoje telo.“  

Daniel rozmýšľal a vstrebával nové informácie. 

„Nie,  si  jediný  Daniel.“  Otec  mal  na  tvári  stále  úsmev  a radosť.  „Pozri.“  Načiahol  sa  pre diaľkový  ovládač  a zapol  televíziu.  Prepínal  kanále  a všade  bolo  nejaké  špeciálne spravodajstvo. 

„Zázračné  uzdravenie...    Moje  dieťa  znova  vidí...      Chorý  s ťažkým  štádiom rakoviny  sa postavil na vlastné nohy...   Chromí vstávajú...“  

„Vidíš?“ Zadíval sa naňho Otec Dominik. „Ty si nám doniesol dar Daniel. Dar od samotného Boha sprostredkovaný cez archanjela Rafaela. Už tomu rozumieš?“  

„Dáva to zmysel Otče, teraz konečne to dáva zmysel.“  

Jeho tvár však bola zvraštená a len pomaly prijímal čo sa dialo. 

„Vieš  Daniel,  mal  by  si  pochopiť.  Už  od  vekov  je  známy  jeden  fakt.“  Pokračoval  Otec Dominik.  „Ako  sa  človek  choval  za  života,  tak  vyzeralo  jeho  telo.  Jeho  schránka  po  smrti. 

Máme  veľmi  veľa  prípadov  svätých.  Ako  Páter  Pio,  Ján  Mária  Vianey,  svätá  Terezka.  Aj napriek veľmi náročnému životu, prekonaným chorobám, nespavosti sa ich telá zachovali aj po  desaťročia  v neporušenom  stave.  Naopak,  videl  si  niekedy  fotku  tela  Marylin  Monroe, alebo  iných  bohémsky  žijúcich,  materialistických  ľudí  po  smrti?  Hoci  len  jediný  deň  a ten pohľad bol strašný, telo podľahlo rýchlej skaze.“  

Dopil si kávu a šálku položil nazad. 

„Teraz nám Boh posiela požehnanie. Už za života nás takto lieči. Dobrých uzdravuje, zlých trestá.“  

„Ale  ako  môže  naložiť  s ľuďmi,  ktorý  povedzme  Boha  nepoznajú?  Ani  ho  možno  nemali šancu spoznať? Nepoznajú jeho prikázania...“  

„Toto, ale milý Daniel nie je o Božích prikázaniach. Toto máme predsa všetci v sebe. Každý má  svoj  vnútorný  hlas,  hlas  svojho  svedomia. Vnútorne  rozlíšiť  dobro  od  zla,  už  len  podľa toho  robiť  druhým  to  čo chceme,  aby robili oni  nám.  Keby sa tým  každý  riadi,  na zemi by zavládol  pokoj.“  Spravil  pauzu,  aby  dal  Danielovi  priestor  vyjadriť  sa,  ten  bol  však  ticho. 

„Každému sa stáva a to neustále, že chybí. Drobné, či väčšie prehrešky. Spravodlivý človek však väčšinou v tom momente, či po krátkom čase takéto činy ľutuje. Naozaj zlý človek, my ho  voláme  hriešnik  je  ten  kto  miluje  zlo.  Koná  ho  uvedomelo,  neľutuje  svojich  činov a opakuje ho. Pokračuje v tom a vyvíja sa stále k horšiemu a horšiemu.“ Tieto slová, táto Otcova kázeň Daniela nakoniec upokojila. Cítil vo vnútri nespravodlivosť... 

prečo  musel  Marcus  zomrieť?  Prečo  takto,  a čo  kapitán?  Keď  sa  však  nad  tým  zamyslel takto... podľa Otcových slov. Všetko dávalo zmysel. Jeho myseľ sa vyprázdňovala. Naplnil ho príval pokoja. 



Rozprávali sa ešte chvíľu, ale potom obaja ostali zadívaní hľadieť na televíziu. 

„Richard  Stark,  člen  správnej  rady  spoločnosti  E  Bank  Company,  dnes  okolo  obeda skolaboval počas cesty do práce. Jeho stav je vážny, boli zvolaní najlepší lekári krajiny.“ Moderátor rozprával pochmúrnym tónom akoby strácal člena rodiny. 

„Vidíš Daniel? Už je to tu!“  

„Na  najvyšších  miestach,  ako  to  tak  rýchlo?“  Zašomral  si  Daniel  sám  pre  seba.  V tom  si spomenul na svoju sestru, na synovca a neter. 

„Otče, môžem si zavolať?“  

„Samozrejme, telefón je v hale kadiaľ sme prišli.“  

Malú chodbičku nazýva halou. Pomyslel si Daniel a vybral sa k telefónu. 

V meste bolo rušno, bolo krátko po obede a plná ulica áut bola úplne zablokovaná. Odvšadiaľ trúbili klaksóny. 

„Tu  vystúpime,  zájdite  ku  krajnici.“  Povedala  Edit  taxikárovi  a s oboma  deťmi  vyšla  na preplnený chodník. 

Bol  krásny  slnečný  deň,  vyzeralo  to  akoby  nikto  dnes  neostal  doma  a každý  sa  ponáhľal niekam sa najesť. 

Alebo čo sa to tu deje? Edit zobrala deti z motela, aby im dopriala čerstvý a chutný obed. Kde len je nejaká reštaurácia? 

„Prosím vás? Kde je tu nejaká dobrá reštaurácia“ Oslovila blízko stojacu paní. 

Tá sa na ňu však len nepríjemne zahľadela a neodpovedala. 

Edit jej výraz nastrašil a tak uhla pohľadom a začala obe deti ťahať preč. 

„Mamí,“ zajačala malá Emily, keď ju mama silnejšie potiahla za ruku. 

„Prepáč zlatko.“  

Pretláčali sa cez dav na ulici. 

Veď toto je malé mesto, čo sa tu deje? Nechápala a snažila sa pohľadom cez dav zistiť čo sa vpredu robí. Ako stáli autá na ceste, tak už teraz aj ľudia na chodníku, všetko bolo upchaté. 

V tom  zacítila  vibrovať  svoj  mobilný  telefón.  Pohla  sa  s deťmi  čo  najviac  od  davu  a kriku ľudí, až do jednej z bočných uličiek. Telefonujúci na druhej strane bol našťastie vytrvalý, lebo im to trvalo hodnú chvíľu. Keď zalovila po telefóne na displeji bolo cudzie číslo. 

„Prosím?“ Zodvihla telefón. 

„Edit ste v poriadku?“ Hneď spoznala hlas svojho brata a srdce jej poskočilo od radosti. 

„Daniel, sme v Austine, čakáme na teba. Kde si?“  

Oni sú ešte tu? Akoto? Veď som odkázal, aby šli preč. 

„Edit  som  v kostole  svätého  Augustína,  tu  v Austine.  Som  tu  s jedným  kňazom.  Kde  vás nájdem? Kde bývate?“  

„Nie sme na ubytovni, vybehli sme sa s deťmi najesť, neviem kde sme. Niekde pri centre. Na ulici je strašný ruch.“  



„Pozorne ma počúvaj. Deje sa niečo veľké, teraz nemám čas vysvetľovať. Nájdite si nejaký záchytný  bod,  námestie,  obchodný  dom,  park.  A zavolajte  mi,  kde  ste.  Ja  sa  tam  pokúsim hneď  dostať.  Takto  s tým  nič  nespravíme.  Ale  prosím  ťa,  dávajte  si  s deťmi  veľký  pozor. 

V meste sa možno onedlho začne veľké šialenstvo.“ 



Keď položil telefón vrátil sa späť k Otcovi Dominikovi do obývacej miestnosti. 

„Dovolal si sa?“  

„Hej, ale nevedia kde sú, niekde blízko centra. Povedal som jej, aby si našla nejaký záchytný bod a dala mi vedieť. Pomôžete mi Otče?“  

„Spoľahni sa Daniel. Mám tu na fare auto, pôjdeme ich hľadať len čo sa nám ozvú.“ Televízia  stále  bežala.  Zvláštne  spravodajstvo,  jedna  zázračná  udalosť  striedala  niekoľko smutných. „Pán Stark, pred niekoľkými minútami zomrel.“ Zahlásili. 

„To netrvalo dlho.“  

„Na štát Pensylvánia, chce vedenie krajiny uvaliť karanténu. Prípady náhlych úmrtí sú však aj v iných štátoch USA, podľa správ telefonujúcich reportérov stanice. Nemocnice, nezvládajú... 

nezvl... „ moderátor sa silno rozkašľal a ušiel s pred kamery. Chvíľku tam neostal nikto kto by vo  vysielaní  pokračoval  a potom  nabehol  znak  –  Chyba  prenosu  signálu,  prosíme o strpenie. 

 

Obaja  mlčky  sledovali,  Otec  prepol  ďalší  program. Tam  prebiehalo  podobné  spravodajstvo. 

„Známy športový šampión sa po dlhých rokoch Parkinsnovej choroby opäť sám prechádza po svojom  ranči  v Texase. Akoby zázrakom  choroba nabrala na ústupe.“  „Dieťa, ktoré prežilo požiar v Los Angeles nákupnom centre sa prebralo z kómy po dvoch mesiacoch. Zasa stojí na nohách!“  

Takto  to  pokračovalo  asi  desať  minút,  Daniel  si  s Otcom  nevymenil  ani  slovo.  Obaja  boli zahĺbený do vysielania. Sem tam prepli program. 

V tom  zazvonil  telefón  v chodbe.  Daniel  sa  pozrel  na  Dominika,  jeho  úsmevom  dostal zvolenie a vybehol do chodby. Vrátil sa po necelej minúte. 

„Sú na benzínovej pumpe, OIL AUSTIN na druhej ulici.“  

„Tam to poznám,“ odpovedal otec a obaja sa vybrali k autu. 



Edit sedela na úzkej vysokej stoličke pri automate na kávu vo vnútorných priestoroch čerpacej stanice. V jednej ruke mala sendvič, v druhej plastový kelímok s kávou. Lakte mala podopreté na úzkom vysokom stole. Jej deti sedeli pri nej na stoličkách, nedočiahli poriadne až hore na stôl. Obe sa kŕmili sendvičmi, ktoré im mama kúpila tu na čerpacej stanici. V týchto hodinách tu boli sami iba s obsluhou stanice. Čakali na Daniela. 

„Keď spapáte, každý dostane zmrzlinu akú si vyberie.“ Informovala ich. 

Malej Emily to vyčarilo úsmev na tvári a začala jesť svoj sendvič rýchlejšie. 

„Kedy už príde ujo Daniel?“ Nástojčivo začal William. 

„Čoskoro, zlatko. Volala som mu, iste je už na ceste.“  

Vonku bola už dosť nepríjemná horúčava, ešteže vo vnútri bolo vďaka klimatizácii príjemne chladno. Vošlo niekoľko zákazníkov, zaplatili a šli ďalej. Edit bola otočená čelom ku vchodu, kontrolovala či niekto z prichádzajúcich nie je jej brat. V rohu miestnosti bola zavesená veľká obrazovka televízora. Bolo na nej spustené nejaké spravodajstvo. 



Zvuk bol však stíšený na hodnotu, kedy sa nedalo  jasne počuť ani jediné slovo. Preto nikto z prítomných neregistroval čo sa na obrazovke odohráva. 

Všetci mali už dojedené, keď vošiel Daniel Green. Edit hneď vyskočila a vybehla mu naproti, objala ho z celej sily. 

„Och Bože, ako si mi chýbal. Čo to máš s tvárou? Máš plastiku, alebo čo?“ Zadívala sa naňho poriadne z blízka. „Kde máš jazvu?“  

„To  ti  vysvetlím  neskôr.“  Otočil  sa  a za  ním  vchádzal  starší  vysoký  muž  v čiernych nohaviciach a čiernej krátkej košeli s kolárikom. „Toto je moja sestra, Edit...  Otec Dominik.“  

„Rád  ťa  spoznávam  Edit.“  Dominik  mal  vo  zvyku  tykať  všetkým  mladším  osobám,  keď  to uznal za vhodné a bez spýtania. Cítil k niektorým bližší a osobnejší vzťah. Nevyznelo to preto vôbec urážlivo skôr milo a familiárne. 

„Otec  mi  pomáha,  doviezol  ma  sem.  Je  jediný  v meste  koho  tu  poznám.“  Zadíval  sa  na obrazovku v rohu miestnosti, mal veľmi dobrý zrak. 

Prešiel okolo nej, postrapatil pritom vlasy Wililama aj Emily a ostal sa zadívaný pozerať na televíziu. 

„Môžete pridať zvuk, prosím vás?“ Oslovil obsluhujúceho muža za pultom. 

Na  obrazovke  sa  zbiehal  obrovský  zástup,  niekoľko  stovák  ťažkoodených  policajtov a vojakov v plynových maskách. 

„Po tom ako bol viceprezident Jackson hospitalizovaný počas návštevy Filadelfie s ťažkými bolesťami  hlavy  a veľké  počty  obyvateľstva  boli  hospitalizované  v posledných  hodinách v celom  štáte.  Priamo  z Washingtonu  je  vydaný  prezidentský  príkaz  na  zavedenie  karantény v celom  štáte  Pensylvánia.“  Moderátorka  ďalej  pokračovala:  „Podľa  jedného  z  hovorcov Bieleho  domu  nemôžeme  vylúčiť  teroristický  útok  pomocou  nejakej  neznámej  chemickej zbrane.  Všetci  obyvatelia,  Pensylvánie  sú  preto  vyzvaní,  aby  sa  vrátili  do  svojich  domovov a pozatvárali si okná. Možná, zatiaľ neznáma vírová nákaza sa šíri pravdepodobne vzduchom. 

Najlepší  chemici  krajiny  pracujú  a zisťujú  čo  je  vo  veci.  Nakoľko  boli  hlásené  prípady neznámeho ochorenia  aj  z iných  častí  USA, je pravdepodobné, že sa karanténa oblasť  bude rozširovať. Štátne hranice USA boli s okamžitou platnosťou uzavreté.“ Daniel sa otočil na Edit. 

„Začne sa davové šialenstvo, musíme sa dostať zo štátov!“  

„Ale, ako?“ Edit začala pociťovať silný strach a obe deti si pritiahla k sebe. 

„Pôjdeme na juh a preplavíme sa do Mexika. Odtiaľ sa už ľahko dostaneme hocikam, aj do Európy.“  

„Rád pôjdem s vami, môžeme použiť moje auto. Vyprevadím vás pokiaľ to bude možné.“ Ich  bojová  porada  odohrávajúca  sa  v rohu  predajne  pod  veľkým  televízorom  ich  zaujala natoľko, že si nevšímali čo sa deje. 

Medzičasom nejaký muž v čiernej športovej bunde s kapucňou cez hlavu vošiel do predajne. 

Chvíľku sa motal pri vchode, prešiel okolo regálov s tovarom, nič si však nezobral a podišiel k pokladni. 

„Navaľ prachy,“ zreval na predavača za pultom. 

To už si všetci všimli, že sa niečo deje a otočili sa tým smerom. 

Keď si Edit všimla, že v ruke drží revolver, stiahla so sebou obe deti k zemi a jednou rukou sa načahovala  aj  po  Danielovi.  Ten  sa  však  nedal  a opatrne  nazeral  ponad  jeden  z regálov  na muža so zbraňou. 



Otec Dominik, však ostal stáť pokojne a sledoval situáciu. 

Predavač  sa  so  zlodejom  chvíľku  vybavoval,  ale  nechcel  mu  vydať  kasu  ťažko  zarobených dolárov. 

Muž strácal nervy zodvihol zbraň a raz varovne vystrelil do plafóna. 

Obe deti sa strhli od strachu, keď začuli výstrel. Malá Emily začala plakať. 

V tom  zlodej  zaregistroval,  že  sú  v predajni  aj  ďalší  ľudia,  ktorých  si  na  začiatku  asi nevšimol. Hneď zbadal Otca Dominika, otočil sa a začal revolverom mieriť naňho. 

„Ty  čo  čumíš,  starý?  Si  národný  hrdina,  alebo  čo...  ty  hovädo  ľahni  si  k zemi  ti  hovorím!“ Neustále kričal čím sa snažil budiť strach. 

Dominik však ostával pokojný a pomalým krokom sa vybral mužovi oproti. 

Daniel všetko sledoval trocha prikrčený za regálom. 

„To je v poriadku chlapče,“ upokojoval zlodeja Otec. „Nemusí sa nikomu nič stať, rozmysli si svoje  konanie,  veď  ty  predsa  nechceš  nikomu  ublížiť.“  Pri  bližšom  pohľade  na  lupiča  bolo vidieť, že je to asi len dvadsaťročný mladý muž. 

„Ty sviňa nepribližuj sa ku mne.“ Okríkol Dominika, ktorý však stále skracoval vzdialenosť medzi sebou a nim. 

„No  tak,  odlož  zbraň...“  Dominik  rozprával  stále  pokojným  tónom  presvedčený,  že  vie  čo robí. „Ty nechceš predsa nikomu ublížiť,“ opakoval. 

„Varoval som ťa,“ Ostro zasipel lupič a výraz mu stvrdol, ako sa pripravoval na ďalší výstrel svojho  revolveru.  Možno  aj  skúsil  ešte  v mysli  potiahnuť  prstom  kohútik  zbrane,  ktorou mieril Dominikovi priamo do tváre. Zbraň však nestihla vystreliť. 

Dominik  bol  od  neho  vzdialený  ani  nie  dva  metre  a jasne  videl,  ako  sa  mladíkovi  vyvrátili očné buľvy až v nich ostalo len bielko. V sekunde sa zrútil k zemi tam kde stál bez náznaku života.  Dominik  sa  ihneď  sunul  k nemu  na  zem,  chytil  ho  za  ruku.  Daniel  sa  vzpriamil a podišiel k nim. Dominik plakal a jeho pery sa pomaly pohybovali v modlitbe. 

Edit  a deti  vybehli  cez  vchodové  dvere  z predajne,  snažila  sa  im  zabrániť  v pohľade  na ležiaceho muža. Tomu teraz vychádzala z uší a kútikov očí krv v malých pramienkoch. Keď sa po niekoľkých minútach všetci stretli vonku na rohu čerpacej stanice, pomlčali o tom čo sa stalo a vydali sa na cestu. 

Bolo už skoré ráno, keď ich auto prekonalo hranice Kalifornie, zaobstarali si mapu, zásoby na cestu. Stihli ešte vyzdvihnúť z motela kde Edit a deti bývali ich veci a cestovali nepretržite na juh. Vyhýbali sa veľkým mestám. Raz šoféroval Daniel, raz Dominik. Deti znášali cestu dobre a nereptali. Dohodli sa, že sa vyberú do San Diega, tam zoženú loď, na ktorej by sa preplavili do  Mexika.  Ako  správne  odhadovali,  Kanada,  aj  Mexiko  uzavreli  a  zabezpečili  hranice s USA. Správy sa šíria rýchlo a žiadny štát sa nechcel vystaviť riziku. Hlavne keď stále nikto nevie  o čo  sa  jedná.  Teroristický  útok  chemikáliami  však  vyzeral  ako  najrozumnejšie vysvetlenie celej záležitosti. Na USA padlo celosvetové embargo behom hodiny. 

Keď bolo sedem hodín ráno, obe deti sa už prebrali. 

„Mali  by  sme  zastaviť  a niekde  sa  najesť.“  Navrhla  Edit.  „Deti  sa  potrebujú  trocha pretiahnuť.“  



„Dobrý nápad,“ povedal Daniel, ktorý teraz šoféroval. „Tiež by som si troška odpočinul. 

Míňali práve tabuľu s nápisom Betine wafle a palacinky najlepšie na svete – 500 metrov. 

Tabuľu si pravdepodobne všimli všetci naraz, ale malá Emily to povedala nahlas. 

„Mamí, ja mám chuť na palacinky.“  

„Myslím, že je rozhodnuté,“ povedal Daniel s úsmevom. 

Zastali pri nízkom hotelíku s presklenou reštauráciou. Okrem nich tam boli zaparkované ešte aj ďalšie tri autá. 

„Takže ja si dám tie wafle s jahodami,“ začala Edit, keď sa usadili za veľký okrúhly stôl. „A ty chceš aké palacinky Emily?“  

„Túto,“ ukázala malým prštekom. 

„Výborne a čo ty Wiliam?“  

Kým si Edit prechádzala s deťmi objednávky Daniel a Dominik vytiahli na stôl mapu. Snažili sa naplánovať najkratšiu cestu, aby sa však vyhli veľkým mestám. 

„Podľa toho čo vieme, sa bude vláda snažiť odchytiť nákazu, o ktorú si myslia, že ide. Budú sa snažiť vytvoriť okruh karantény a zabezpečiť ho, aby sa vírus nerozšíril. Nemajú ani šajnu o čo  sa  skutočne  jedná.  Obávam  sa,  že  im  nebude  trvať  dlho  kým  pochopia,  že  sa  to  nedá zastaviť a rozšíria karanténu na celé spojené štáty.  Možno nemáme ani dvadsaťštyri hodín,“ polemizoval Daniel. 

Do ich rozhovoru sa zapojila mladá žena, ktorá sa k nim nahla zozadu od vedľajšieho stola. 

„Utekáte?“ Oslovila ich potichu a tajomne. 

Mala  dlhé  blond  vlasy  zapletené  do  hustých  dredov,  mala  asi  tridsať  rokov  a oblečená  bola v maskáčovej súprave. Vyzerala ako motorkárka.  Pri stole sedela sama. 

Daniel a Dominik sa na seba pozreli. 

„Sme len na malom rodinnom výlete.“ Po chvíľke jej odpovedal Daniel. 

„Jasne,  jasne  mňa  do  vašich  vecí  nič  nie  je.  Ale  keby  predsa  len  utekáte,  môžem  vám pomôcť.“ Podala ponad Danielovo plece poskladaný papier priamo do Dominikovej ruky. 

„Vy už budete vedieť čo s tým, Otče.“ Usmiala sa a postavila sa od stola. 

Pozorovali ju, ako zaplatila staršej servírke pri pokladni a vyšla z reštaurácie. 

„Čo to malo znamenať?“ Spýtala sa Edit. 

Dominik rozbalil pomaly papier a začal ho študovať. Daniel ho netrpezlivo sledoval. 

V tom  prišla  servírka:  „Ospravedlňujem  sa  vám,  som  tu  dnes  sama  a nestíham.“  Prešla pohľadom všetkých pri stole. 

Dominik rukou zakryl papier na stole, ktorý mu pred chvíľkou podala mladá žena. 

Servírka si pozapisovala ich objednávky na jedlo a odišla dozadu. 

Dominik znova rozprestrel papier čo mal pod rukou. 

„Je to mapa,“ povedal. 

„Mapa?“ Prekvapil sa Daniel. „Čo za mapa? Hľadáme snáď poklad?“ Uškrnul sa. 

„Nie, ono to vyzerá, že je to mapa, na ktorej je znázornený...     ...nejaký tunel. Asi tunel.“ Na krátko sa odmlčal a pozoroval mapu Dominik. „Je to z Arizony do Mexika – Santa Cruz.“ Edit aj Daniel ho pozorne počúvali. 

„Viete kde začína ten tunel?“ Usmial sa. 

Mapu posunul pred Daniela a prstom mu ukázal kde sa má pozrieť. 

Daniel prečítal nahlas:  

„Národný park Svätého Rafaela.“  



„To sa mi snáď zdá.“ Takmer vykríkla Edit. 

Tá už bola počas cesty od oboch mužov o všetkom informovaná a celý Danielov príbeh sa jej zdal  veľmi  zaujímavý  a  príjemne  mystický.  „To  je  jasné  znamenie!  Musíme  isť  tadiaľ.“ Povedala odhodlane. 

Otec Dominik sa tiež zapojil:  

„V noci  keď  som  šoféroval  počúval  som  potichučky  rádio  stanicu.  Nechcel  som  vám  nič hovoriť,  znepokojovať  vás,  alebo  tak.  Hovorili,  že  hranice  sú  strážené  celou  Mexickou armádou.  Akoby  niečo  veľmi  silné  živilo  okolité  štáty  strachom.  Hovorili,  že  už  potopili množstvo  lodí  čo  sa  snažilo  dostať  zo  štátov,  ak  to  nespravia  Američania,  tak  Mexikánci. 

Myslel  som,  že  sa  to  nejako  vyvinie,  Pán  sa  o nás  postará  ak  sa  má  dostať  tento  „dar“  do celého  sveta.  A je  to  tu.  Myslím  si,  že  je  to  jasné  vodítko  kam  sa  máme  uberať.  Je  to znamenie.“  

„V  poriadku,“  povedal  Daniel.  „Súhlasím,  vyskúšame  to.  Ale  ak  je  hranica  tak  strážená, možno ani tunel nepomôže.“  

„To už necháme v Pánových rukách. On nás vedie. Daniel je niečo ako Pánov prorok a skrz neho jedná Božia ruka.“ Dominik položil ruku na Danielovo plece. „Keď sa najeme, budeme hneď pokračovať ďalej. Budeme tvojimi sprievodcami a ochrancami na tejto svätej misii.“ Prišla čašníčka a postupne položila pred každého tanier s raňajkami, ktoré si objednal. 

„Takže vy cestujete so severu?“ Začala vyzvedať. 

„Áno, sme na menšom výlete.“ Znova odpovedal Daniel. 

„V televízii čo máme vzadu hlásajú nejakú katastrofu. Ochorenie, či čo. Že sa celý systém už zrútil. Mestá prestali fungovať. Ale viete čo? Tak im treba. Tí namyslenci vo Washingtone si to aj zaslúžia.“  

„Asi máte pravdu,“ krátko odvetil Daniel. 

„Ja  som  však  včera  večer  pozerala  tie  správy  a poviem  vám  toľko  uzdravených  z rakoviny jakživ svet nevidel. Tie malé šťastné deti ako sa objímali s rodičmi. Ba bolo tam aj to batoľa, čo sa zadusilo  pri  pôrode a predstavte si  za tri hodiny ožilo. To sú vám  veci,  tohto by  nám mali  viacej  púšťať.  Hneď  vám  srdce  poskočí.  Nie  to  jak  nejaký  sprostý  zazobanec  z New Yorku umrie. Veru veru, ak je tu nejaký vírus je to skôr liek a nie choroba. Na malých ľudí sa treba dívať.... Ja stará hus som aj zabudla na pitie, prepáčte tú kávu tu máte hneď.“ Začala sa presúvať  nazad  do  kuchyne  a ďalej  si  mrmlala,  „zas  sa  s každým  vybavujem  a potom zabudnem čo som vôbec chcela. Och ja hlúpa hus.“  

„Milá osoba,“ podotkla Edit. 

Už niekoľko dní cesty ubehlo a oni sa blížili k Tucsonu. Najväčšiemu mestu južnej Arizony. 

Slnko  pomaly  zapadalo  a oni  všetci  len  túžili  po  tom  nájsť  si  nejaký  nocľah  a pokojne  si oddýchnuť. Keď boli na dohľad najvyššie budovy zacítili veľké vibrácie. Celé auto sa začalo otriasať, nasledoval obrovský hluk motorov.  Odrazu ponad nich preletelo niekoľko desiatok veľkých čiernych helikoptér. Všetky smerovali k mestu rovnako ako oni. 

„Tu asi pokoj nenájdeme,“ povedala Edit, keď sa helikoptéry vzdialili z dohľadu. 

„Neboj sa, niečo už nájdeme.“ Upokojoval ich Daniel. 



Pred  mestom  bol  po  pravej  strane  motel.  Typický  s malými  štvorcovými  domčekmi.  Každý mal jedno okno a dvere zo strany od cesty. Pred nimi bolo veľké parkovisko. 

Daniel  hneď  zatiahol  auto  k nim.  Prešiel  navigovaný  šípkami  až  k domčeku  s označením Recepcia.  Na prvý pohľad nikde nikto nebol. 

Keď zastavil auto vyskočil a vošiel dovnútra. 

Recepčný bol starší pán v slamenom  klobúku a havajskej košeli. V tejto oblasti bola teplota neustále vysoká, všetci preto chodili náležite oblečený. 



„Máme jednu dvojposteľovú a dve jednoposteľové izby.“ Dominikovi a Edit podal kľúč, keď po chvíli vyšiel z recepcie. Edit ťahala za sebou aj deti. 

„Čo večera?“ Spýtal sa ešte keď sa rozchádzali. 

„Ja  budem  rada,  keď  si  ľahnem,  už  nechcem  dnes  nič  jesť  a myslím  ani  deti.“  Williamovi a Emily sa zatvárali oči od únavy. Všetci boli úplne dolámaný a zničený z takej dlhej cesty. 

„Rozumiem, tak sa vidíme ráno.“  

Ešte sa ani celkom nezotmelo a už si všetci zaželali dobrú noc. 



Ráno sa Daniel zobudil, po sprche sa obliekol a vybral na recepciu zohnať niečo na raňajky. 

Na  tlačidlo,  ktorým  sa  privolávala  obsluha  –  majiteľ  však  nikto  nereagoval.  Daniel  sa rozhliadal po celej miestnosti. 

Za pultom boli dvere, tie však boli teraz zatvorené. 

Čo mám robiť? Pomyslel si. 

Ešte chvíľku sa okúňal, ale potom nevydržal a vyskúšal vojsť do dverí. Bolo už vyše deväť hodín ráno. 

Keď vošiel do miestnosti, boli v nej zatiahnuté žalúzie, bola to spálňa. Kým si oči zvykli na šero, len ťažko rozoznal dve postavy ležiace na posteli. Obe sa len tak tak hýbali a potichučky vzdychali.  Daniel  hneď  pochopil  čo  sa  asi  deje.  Pristúpil  až  k mužovi,  ktorý  mu  včera prenajímal izby. 

„Prosím,  prosím  vás...“ vyhabkal  so  seba  ležiaci  muž. Vrásky  na tvári  mal  oproti včerajšku oveľa zreteľnejšie. 

„Ako vám môžem pomôcť?“ Spýtal sa Daniel. 

„P...Prosím vás, za...volaj...te mi k.. kňaza.“ Muž rozprával naozaj s posledných síl. 

„Moment, zavolám.“ Daniel doslova vybehol z miestnosti. 



Asi po hodine, boli deti najedené a čakali aj s Edit pri aute. 

Daniel vyšiel s Dominikom z malého domčeka s označením recepcia a rozprávali sa spolu. 

„Ste si istý, že nepôjdete s nami Otče?“ Povedal Daniel. 

Edit počúvala ich konverzáciu. 

„Nie  Daniel,  povedal  som,  že  pôjdem  s vami  pokiaľ  budem  môcť,  títo  ľudia  sú  na  tom  zle a teraz ma potrebujú viac ako ty. Chcem sa nad nimi modliť a pokiaľ to bude možné zvrátiť ich stav. Verím, že ak oľutujú, čo v živote napáchali a budú sa chcieť polepšiť, polepší sa im. 

Som o tom presvedčený, ale sami to teraz nezvládnu. Ty si však Boží prorok, jeho posol. On ťa bude viesť, nemusíš sa báť.“  

Danielovi  bolo  ľúto,  že  by  mal  Dominika  nechať  tu  a pokračovať  bez  neho.  Z recepcie doniesol malý papierik a podal mu ho. 



„Tu máte číslo na Editin mobil, keď tu budete hotový ozvite sa nám. Budeme dostupný aj ak sa dostaneme mimo štátov...   budem čakať.“  

„Ak  to  bude  Božia  vôľa  Daniel,  určite  sa  ešte  stretneme  nemaj  strach.“  Papier  s číslom  si schoval do vrecka nohavíc. 

Ešte sa rozlúčil a vyobjímal s Edit a oboma deťmi. Každému spravil na čelo krížik a požehnal ich pred cestou. 

Keď  odchádzali  jeho  autom  od  motelu,  mával  si  s deťmi,  až  kým  sa  nestratili  z dohľadu, potom zašiel späť do recepcie. 

Tabuľa Národný Park Svätého Rafaela bola asi štyri metre vysoká drevená brána. Okolo nebol žiadny plot. Popod tabuľu viedla skromná cesta, miestami iba prašná bez znakov asfaltu. 

Keď Daniel, Edit, Emily a William prešli autom popod veľký nápis sedeli od vzrušenia úplne mlčky. Dostali sa na vyschnutú planinu, kde v dohľade boli kopce a stromy. Šli stále po ceste. 

Edit zvierala v ruke nakreslenú mapu, ktorú dostali od mladej ženy v reštaurácii. Cestou sem stretávali veľké skupiny vojakov, vrtuľníkov a obrnených transportérov. Bolo jasné, že vojská sa presúvajú po celej zemi. Vojaci mali plynové masky. 

Dlhšie nemali čerstvé informácie o tom, ako sa situácia vyvíja, ale vyzeralo to, že je povolaná celá  armáda.  Skupiny  smerovali  na  juh,  rovnako  ako  oni.  Určite  sa  snažili  vzduchotesne zahatať  hranice  USA  po  všetkých  stranách.  Šanca  na  únik  bola  možno  už  iba  hodinu,  no možno ani to. Vonku sa už čiastočne zvečerilo, išli v šere, ale svetlá na aute nechali vypnuté pokiaľ, aspoň niečo videli, aby nepriťahovali zbytočnú pozornosť. 

„Tu!“ Zvolala Edit, a ukázala na tri špicaté skaly pri ceste. „To je tu na tej mape, máme isť okolo nich napravo a smerom k lesu.“  

Daniel pohotovo zabočil ako mu povedala. 

Ďalej pokračovali bez svetiel, a približovali sa k lesu. 

Malá Emily zrazu povedala:  

„Vychádza slniečko mami.“ Edit sa na ňu otočila, aby zistila o čom rozpráva. 

Za  autom  spoza  horizontu  vychádzalo  nespočet  helikoptér  so  svetlometmi  namierenými k zemi.  Prehľadávali  celú  oblasť  ako  obrovský  hustý  roj.  Bolo  ich  tak  veľa,  že  ich  svetlo pôsobilo naozaj ako východ slnka. 

„Daniel,“  Edit  preľaknuto  schytila  Emilynu  ruku.  „Dostihnú  nás,“  približovali  sa  naozaj rýchlo. 

Bolo  vidieť,  že  nielen  helikoptéry,  ale  aj  obrovská  hromada  armádnych  vozidiel  ide  v ich sprievode. Planina bola zaliata svetlom, ktoré sa stále viac a viac približovalo k nim. 

Daniel pridal plyn až auto poskakovalo po planine smerom k lesu. Takmer na poslednú chvíľu sa dostali pod ochranu hustých stromov, aby ich svetlá helikoptér nezbadali. 

Pokračovali ďalej do lesa, pozemná armáda nebola taká rýchla preto mali pred nimi náskok. 

Zapli si svetlá, aby v lese videli pred seba. Helikoptéry na nich v hustom lese nemohli. 

Ako  šli  lesnou  cestou,  dostali  sa  k miestu,  kde  ležal  obrovský  strom.  Daniel  vyšiel  prvý z auta,  aby  sa  rozhľadel  okolo  seba.  Cesta  bola  zahataná  hneď  niekoľkými  stromami, a vyzeralo,  že  tam  boli  naukladané  náročky,  aby  sa  nikto  autom  nedostal  ďalej.  Preto  ich obišli  a pešo  pokračovali  všetci  spolu.  Nemali  so  sebou  žiadnu  baterku,  ale  helikoptéry prelietajúce ponad les im zabezpečovali dostatok svetla, ktoré prechádzalo skrz listy stromov. 

Po asi desiatich minútach chôdze si Daniel všimol svetlo pred nimi v lese. 

„Tadiaľto,“ šiel na čele, za ním obe deti a na konci Edit istila, aby sa nestratili. 

Deti chápali vážnosť situácie, nereptali a držali tempo s dospelými. 

Ako sa blížili uvideli, že pri svetle je väčšia skupina ľudí, ktorí sa rozprávajú, kričia po sebe. 

Daniel sa vybral dopredu rýchlejšie, aby skontroloval situáciu. 

Dorazil na miesto, kde bol obrovský vchod do tunela, ktorý kryla kovová brána, zafarbená na zeleno s hnedými fľakmi, aby ju nebolo ľahké nájsť. Teraz bola odtiahnutá na stranu. 

Vo  vchode  do  tunela  stála  veľká  dodávka,  trčala  z nej  iba  korba,  na  ktorej  bola  natiahnutá zelená  plachta.  V korbe  dodávky  stál  muž  ozbrojený  brokovnicou.  Okolo  neho  boli  ľudia, ktorí  sa  očividne  chceli  dostať  hore.  On  bol  asi  ten,  ktorý  spomedzi  nich  vyberá,  kto  sa dostane do auta a kto musí zostať. Armáda, však bola tak blízko, že bolo z lesa počuť hučanie transportérov. Medzi zástupom ľudí boli celé rodiny, muži, ženy aj malé plačúce deti. Robili okolo dodávky veľký rozruch. Daniel sa zamiešal do tohto rozvášneného davu. 

„Ľudia pochopte,“ kričal muž na dodávke a mieril dole na nich brokovnicou. „Nemôžem vás zobrať  všetkých  na  jeden  raz.  Nevojdete  sa  na  korbu  auta.  Pešo  do  tunela  vás  pustiť  tiež nemôžem,  niektoré  úseky  sú  iba  koľaje  ponad  rozbahnený  terén,  nikto  by  nedošiel  až  na koniec  dvadsať  kilometrov  dlhého  tunela.  A ešte  by  ste  aj  znemožnili  prechod  auta. 

Rozhodnite  sa  koho  zoberieme  teraz,  ale  rýchlo.  Pre  mňa  ste  všetci  neznámi,  ja  zvoliť nechcem.“  

V tom nejaký mužský hlas z davu povedal:  

„Zoberte tam ženy a deti.“ Muž na aute sa toho chytil. 

„Ženy s deťmi dopredu, rýchlo sem ku mne.“  

Začali  deti  vykladať  na  auto,  ženy  sa  tlačili  s nimi.  Dav  sa  tým  preskupoval  a všetci  sa posúvali.  Korba  bola  za  krátku  chvíľu  plná  detí  a niekoľko  žien  tam  bolo  natlačených  po stojačky. 

„Stačí,“ skríkol muž. „Sme plní, ak sa podarí otočíme sa ešte raz“. Všetky deti sa tam nevošli. 

Muž s puškou sa zahľadel do davu. 

„Počkaj! Hej ty!“ Ukázal prstom do davu kde stál Daniel. „Nie si ty náhodou ten astronaut?“  

„Som,“ odpovedal bez rozmýšľania Daniel plný strachu. 

Armáda hučala zo všetkých strán. Boli už nebezpečne blízko. 

„Ľudia, toto je významný človek. Sledujem vedecké relácie, tento človek bol najďalej kam sa človek  vôbec  dostal,  chápete  to?  To  je  slávny  Daniel  Green.“  Muž  bol  celý  bez  seba. 

„Uznávam čo robíš, sledoval som Yesterday počas celého letu. Bolo úžasné  čo ste dokázali. 

Teba musím zobrať so sebou.“  

„No a čo, že je astronaut...“ Povedala jedna staršia žena z davu. 

„Ty buď ticho, baba, nerozumieš sa tomu, keď som povedal, že ide s nami, tak to tak bude. Ak bude chcieť. Je to na tebe Daniel, chceš sa zachrániť, alebo tu zhynieš? Rýchlo sa rozhoduj.“ Muž musel kričať, lebo v lese bol hluk, ktorý robila bližiaca sa armáda. 

Danielovi  sa v mysli vyčarila maličká iskrička nádeje na záchranu, keď už nedúfal...  myslel si, že je koniec. Jeho, Pánovho proroka, ako ho nazval Dominik, znova zachráni. 

Pretlačil  sa  až  k mužovi  a niečo  sa  snažil  povedať  len  jemu.  Ten  chvíľku  zadumane popremýšľal a prikývol. 



Daniel začal mávať smerom do lesa odkiaľ sa vynorila Edit a deti, tlačili sa k nemu. 

Muž  začal  skladať  z korby  nákladného  auta,  od  kraja  niekoľko  detí,  jedno  po  druhom,  aby urobil miesto pre Daniela a jeho rodinu. Podával mu deti priamo do rúk. 

Daniel zaslepený šancou na záchranu, nazeral ako sa Edit tlačila cez dav. 

Prišla  až  k nemu,  „to  nemôžeme!“  Povedala  mu  priamo  do  tváre  a z očí  jej  začali  vytekať slzy.  Pozerala  sa  na  štyri  deti,  ktoré  práve  prešli  Danielovými  rukami,  plakali.  Nemali  ani desať rokov. 

Muž načiahol ruku, aby pomohol Danielovi vyjsť hore. 

Daniel už takmer neregistroval čo mu sestra hovorí, otočil sa a chcel im pomôcť nastúpiť. 

Emily aj William  už stáli  vedľa neho, keď načiahol  ruku pre Edit,  tá však pokrútila hlavou a ustúpila. 

„Nie, to nemôžeme!“ Zopakovala. 

„Pochop Edit, ja som Boží prorok, musím sa zachrániť. Je to dôležité! Pochop ma.“ Edit  sa  pomaly  strácala  v dave  medzi  ľuďmi.  Cúvala  vzad,  tiekli  jej  slzy  a sledovala  svoje deti, vedela, že ich vidí posledný krát. 

Muž to chvíľku sledoval, kývol na jedno z detí, ktoré plakalo pri dodávke, lebo ho vyložili a rozdelili od súrodenca. Niekto  mu  ho ešte podal,  muž skontroloval, že sú plní a zakričal  na vodiča:  

„Ideme!“   

Dodávka sa pohla a stratila sa v tuneli. 

Muži, ktorí ostali stať pred vchodom zasunuli obrovský kovový kryt tunela, aby ho armáda nenašla. 

Všetci sa začali rozchádzať späť do lesa. 

Edit  šla  sama,  jej  kroky  po  chvíli  zastavili  náboje  vypálené  z guľometu.  Vojaci  zahliadli prvých ľudí ukrývajúcich sa v lese, stratili trpezlivosť a začali strieľať na slepo. 

Pokropili nábojmi celý les a za chvíľu neostal v okolí nikto nažive. 

Dodávka sa v tuneli hýbala opatrne, tunel aj cesty už boli staré. 

„Kedysi sa tunel používal na prevoz narkotík z Mexika do USA. Dal ho vybudovať ešte sám Pablo Escobar. Verili by ste tomu?“ Konverzoval muž s puškou s Danielom. 

Prešla už asi hodina odkedy vyrazili. Vzduch v tuneli bol len ťažko dýchateľný. 

„Kedysi  tu  fungovala  aj  klimatizácia,  elektrika  všetko.  Teraz  sme  radi,  že  sa  ním  môžeme previesť na druhú stranu.“ Zasmial sa muž. 

William  a Emily  stáli  tesne  vedľa  svojho  uja  a pevne  sa  ho  držali,  auto  sa  z času  na  čas zatriaslo ako prešlo po nerovnej ceste, alebo koľaji. 

„Takže ako sa vám páčilo vo vesmíre?“ Spýtal sa muž, ale nenechal mu priestor na odpoveď. 

„Viete, ja som veľký fanúšik vesmírnych misií od malička som túžil dostať sa do vesmíru, ale hold  nato  musíte  mať  aj  hlavu.“  Poklepal  sa  po  čele  a uškrnul.  „Á,  už  tu  budeme,  ešte  pár minút. Chcete sa napiť?“  

Daniel pokýval hlavou. Dýchalo sa mu naozaj ťažko. Všade bol prach. 

Vtom ako sa muž otočil a hľadal fľašu s vodou, Daniel sa zviezol na kolená. Oči mu zastrela úplná tma a v hrudi pocítil silnú bolesť. V tej chvíli začul známy hrubý Rafaelov hlas. 

„Ten kto sa o svoj život najviac bojí, toho život máva najmenšiu cenu.“ Daniel spadol až úplne k podlahe, medzi stojacích ľudí a vydýchol naposledy. 



Tak  bude  aj  na  konci  sveta:  Syn  človeka  pošle  svojich  anjelov  a vyzbierajú  z jeho kráľovstva  všetky  pohoršenia  a tých,  čo  pášu  neprávosť,  a hodia  ich  do  ohnivej  pece. 

Tam  bude  plač  a škrípanie  zubami.  Vtedy  sa  spravodliví  zaskvejú  ako  slnko v kráľovstve svojho Otca. Kto má uši nech počúva! 

